open-index/open-wikipedia-markdown huggingface dataset:
കറുത്ത അരയന്നം

പേരു സൂചിപ്പിക്കുന്നതുപോലെത്തന്നെ കറുത്ത നിറത്തിലുള്ള ഒരിനം അരയന്നമാണ് **കറുത്ത അരയന്നം** (**Black Swan**). *Cygnus atratus* എന്നാണ് ഈ പക്ഷിയുടെ ശാസ്ത്രീയ നാമം. ഒരു ദേശാടനപക്ഷിയാണ് ഇവ. ആസ്ത്രേലിയയുടെ തെക്കുകിഴക്കൻ, തെക്കുപടിഞ്ഞാറൻ മേഖലകളിലാണ് ഈ പക്ഷികൾ പ്രധാനമായും കാണപ്പെടുന്നത്. ന്യൂസിലന്റിൽ ഉണ്ടായിരുന്നെങ്കിലും തുടർച്ചയായ വേട്ടയാടൽ മൂലം ഈ പക്ഷികൾ അവിടെനിന്ന് അപ്രത്യക്ഷമാകുകയുണ്ടായി. എന്നാൽ പിൽക്കാലത്ത് വീണ്ടും ഈ പക്ഷികളെ ഇവിടെ എത്തിക്കുകയും തുടർന്ന് അവ പെറ്റുപെരുകുകയും ചെയ്തിട്ടുണ്ട്. 

## വിവരണം
ലഘുചിത്രം|ഇടത്ത്‌|പറക്കലിൽ
കറുത്ത നിറത്തിലുള്ള തൂവൽകൊണ്ട് ആവൃതമാണ് ഇവയുടെ ശരീരം. എന്നാൽ ചിറകിനടിയിലുള്ള തൂവലുകൾക്ക് വെളുത്ത നിറമാണ്. ഈ തുവലുകൾ പറക്കുമ്പോൾ മാത്രമേ ദൃശ്യമാകുകയുള്ളു. കൊക്കുകൾക്ക് ചുവപ്പ് നിറമാണ്. കറുത്ത അരയന്നങ്ങളിൽ പിട പൂവനേക്കാളും ചെറുതായിരിക്കും. മുട്ട വിരിഞ്ഞ് വരുന്ന കുഞ്ഞുങ്ങൾക്ക് ഏകദേശം മഞ്ഞ കലർന്ന തവിട്ടുനിറമായിരിക്കും. 

പ്രായപൂർത്തിയായ ഒരു കറുത്ത് അരയന്നത്തിന് 110 മുതൽ 142 വരെ നീളവും, 3.7 മുതൽ 9 കിലോഗ്രാം വരെ തൂക്കവും ഉണ്ടാകും. ഇവയുടെ കഴുത്ത് നീളമുള്ളതും 'ട' ആകൃതിയിലുള്ളതുമാണ്.

## വിന്യാസം
## സ്വഭാവം
### ഭക്ഷണം
ലഘുചിത്രം|ഇടത്ത്‌|വെള്ളത്തിനടിയിൽ ഇരതേടുന്ന ഒരു പക്ഷി
ഒരു സസ്യഭുക്കായ പക്ഷിയാണ് കറുത്ത അരയന്നം. എന്നാൽ കാലാവസ്ഥയ്ക്കും ഭൂപ്രകൃതിയ്ക്കുമനുസരിച്ച് ഇവയുടെ ഭക്ഷണങ്ങളിൽ മാറ്റങ്ങൽ കാണപ്പെടാറുണ്ട്. ജലസസ്യങ്ങളും ചതുപ്പിൽ വളരുന്ന സസ്യങ്ങളുമാണ് ഇവയുടെ പ്രധാന ആഹാരം. സാദാ അരയന്നത്തെപോലെതന്നെയാണ് കറുത്ത അരയന്നം ഇരതേടുന്നതും. തല വെള്ളത്തിൽ താഴ്തി ഉടൽ ജലനിരപ്പിന് ലംബമായ് നിർത്തി ഇരതേടാനുള്ള കഴിവ് ഈ അരയന്നങ്ങൾക്കുണ്ട്.

### കൂടൊരുക്കലും പ്രത്യുല്പാദനവും
ലഘുചിത്രം|ഇടത്ത്‌|അടയിരിക്കുന്ന പക്ഷികൾ
ഏകപത്‌നിത്വ സമ്പ്രദായം പിന്തുടരുന്നവാരാണ് കറുത്ത അരയന്നങ്ങൾ. അതായത് ജീവിതകാലം മുഴുവൻ ഒരേയൊരു പങ്കാളിയോടുകൂടെ മാത്രമേ ഇക്കൂട്ടർ കഴിയാറുള്ളൂ. 

ഫെബ്രുവരി-സെപ്റ്റംബർ മാസങ്ങളിലാണ് ഈ പക്ഷികൾ മുട്ടയിടാറ്. 

## ചിത്രശാല

File:Black_Swan_-_കറുത്ത_അരയന്നം_01.JPG|കറുത്ത അരയന്നം
File:Black_Swan_-_കറുത്ത_അരയന്നം_02.JPG|കറുത്ത അരയന്നം
File:Black_Swan_-_കറുത്ത_അരയന്നം_03.JPG|കറുത്ത അരയന്നം
File:Black_Swan_-_കറുത്ത_അരയന്നം_04.JPG|കറുത്ത അരയന്നം
File:Black_Swan_-_കറുത്ത_അരയന്നം_05.JPG|കറുത്ത അരയന്നം
File:A view from kuwait zoo by irvin calicut (21).JPG
File:A view from kuwait zoo by irvin calicut (20).JPG
File:A view from kuwait zoo by irvin calicut (22).JPG
File:BlackSwan MA USA.JPG|കറുത്ത അരയന്നം
Cygnus atratus MHNT.ZOO.2010.11.16.5.jpg |Museum specimen 


## അവലംബം

### Cited works
*

## പുറത്തേക്കുള്ള കണ്ണികൾ

* Black Swan videos, photos & sounds  on the Internet Bird Collection
ഞാഴൽ

ഒരു ഔഷധ സസ്യയിനമാണ് **ഞാഴൽ** . ചെറുമരമായ ഞാഴൽ 6 മീറ്റർ വരെ ഉയരം വയ്ക്കുന്നു. റോസ് നിറത്തിലുള്ള പൂക്കൾ ഉണ്ടാകുന്നു. പരിപ്പോടു കൂടിയ മാംസളമായ ചെറിയ ഫലമാണുള്ളത്. പൊള്ളൽ, ആർത്രൈറ്റിസ്, മുഖത്തെ കറുത്ത പാടുകൾ, അൾസർ എന്നിവയുടെ ചികിത്സയ്ക്കായി പൂക്കളും ഫലവും ഉപയോഗിക്കുന്നു.

## അവലംബം

## പുറത്തേക്കുള്ള കണ്ണികൾ

* *[http://www.pfaf.org/database/plants.php?Callicarpa+macrophylla Callicarpa macrophylla info]*

വർഗ്ഗം:ഔഷധസസ്യങ്ങൾ
വർഗ്ഗം:ഫലവൃക്ഷങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ലാമിയേസി
വർഗ്ഗം:കേരളത്തിലെ സസ്യജാലം
ജെയിൻ ഗുഡാൽ

1934 ഏപ്രിൽ മൂന്നിന് ജനിച്ച ജെയിൻ ഗുഡാൽ പ്രൈമേറ്റുകളെക്കുറിച്ചും നരവംശശാസ്ത്രത്തെക്കുറിച്ചും മൃഗസ്വഭാവങ്ങളെക്കുറിച്ചും പഠനവും ഗവേഷണവും നടത്തുന്ന ലോകപ്രസിദ്ധിയാർജ്ജിച്ച ഒരു വ്യക്തിയാണ്. ഐക്യരാഷ്ട്രസഭയുടെ സമാധാനവാഹകയും ആണ് ശ്രീമതി ഗുഡാൽ.ചിമ്പാൻസികളെപ്പറ്റിയുള്ള അറിവിൽ ലോകത്തെ ഏറ്റവും അഗ്രഗണ്യയായാണ് ഗുഡാലിനെ കരുതുന്നത്. ടാൻസാനിയയിലെ ഗൊംബെ സ്ടീം നാഷണൽ പാർക്കിൽ ചിമ്പാൻസികളുടെ കുടുംബ-സാമൂഹ്യ ജീവിതത്തെക്കുറിച്ച് 45 വർഷം നീണ്ടുനിന്ന പഠനങ്ങളാണ് ഇവരെ ഏറ്റവും ശ്രദ്ധേയയാക്കിയത്. മൃഗസംരക്ഷണപ്രവർത്തനങ്ങളിലും ഗുഡാലിന്റെ പ്രവർത്തനങ്ങൾ ഏറെ ശ്രദ്ധേയമാണ്. 1996 ൽ നോൺ ഹുമൺ റൈറ്റ്സ് പ്രൊജക്ട് ബോർഡ് സ്ഥാപിതമായ ശേഷം അതിൽ അംഗമായിരുന്നു.

ചിമ്പാൻസികളെ പഠിച്ച **ജെയിൻ ഗുഡാലും**, ഒറാംഗ് ഉട്ടാങ്ങുകളെ നീരിക്ഷിച്ച ബിറുത്തെ ഗാൽഡികാസും, ഗൊറിലകളെ പഠനവിധേയമാക്കിയ ഡയാൻ ഫോസിയും കൂടിചേരുന്ന വനിത പ്രൈമെറ്റോളജി ത്രിമൂർത്തികൾ ട്രൈമേറ്റ്സ് എന്ന് ഓമനപൂർവ്വം വിളിക്കപ്പെട്ടിട്ടുണ്ട്.

വിഖ്യാതനായ നരവംശ ശാസ്ത്രജ്ഞൻ ലൂയി ലീക്കിയുടെ ശിഷ്യ/സഹപ്രവർത്തകരായിരുന്ന മൂവരേയും ലീക്കി മാലാഖമാർ (Leakeys Angels) എന്നും വിളിക്കപ്പെട്ടിട്ടുണ്ട്. ഏറെ ജനപ്രിയമായിരുന്ന ചാർളീസ് ഏഞ്ചൽസ് (Charleys Angels) എന്ന ടെലിവിഷൻ സീരിയലിന്റെ ചുവടു പിടിച്ച് നൽകപ്പെട്ട പേരാണിത്. ത്രിമൂർത്തികളിലെ ഗാൾഡിക്കാസ് തന്നെ കണ്ടുപിടിച്ച ഈ പേരിനു ഇന്ന് സാർവ്വത്രിക പ്രസിദ്ധി ലഭിച്ചു കഴിഞ്ഞു.

## ജീവിതത്തിലെ ആദ്യ കാലം
1934 ഏപ്രിൽ 3 ന് ഇംഗ്ലണ്ടിലെ ഹാംപ്സ്റ്റഡിൽ ജനിച്ച ഗുഡാലിന് ചെറുപ്പത്തിൽ തന്നെ തന്റെ പിതാവ് നൽകിയ ജൂബിലി എന്ന് പേരുള്ള ഒരു ചിമ്പാൻസിയുടെ പാവയിൽ നിന്നാണ് അവരുടെ മൃഗസ്നേഹം ആരംഭിക്കുന്നത്. ഇപ്പോഴും അവർ അത് സൂക്ഷിച്ചുവച്ചിട്ടുണ്ട്.

## ആഫ്രിക്കയിൽ
ആഫ്രിക്കയോടും മൃഗങ്ങളോടും വലിയ സ്നേഹം പുലർത്തിയിരുന്ന ഗുഡാൽ അന്ന് ബ്രിട്ടന്റെ കീഴിലായിരുന്ന ടാൻസാനിയയിൽ ആയിരുന്നു ചിമ്പാൻസികളെക്കുറിച്ചുള്ള പഠനത്തിൽ ഏർപ്പെട്ടത്.1960 ജൂണിൽ ടാൻസാനിയയിലെ ഗോംബെ സ്ട്രീം ഗെയിം റിസർവിൽ പ്രവേശിച്ച ഗുഡാൾ പിന്നീട് 20 വർഷങ്ങൾ കൊടുംകാടിനുള്ളിൽ വസിച്ചു. ചിമ്പാൻസികൂട്ടത്തോടൊപ്പം പാർത്ത് അവയുടെ പെരുമാറ്റരീതികളും പ്രകടനങ്ങളുമൊക്കെ സൂക്ഷ്മമായി നിരീക്ഷിച്ചു. മനുഷ്യരെപ്പോലെതന്നെ കുടുംബ സാമൂഹികബന്ധങ്ങൾ പുലർത്തുന്ന അവയുടെ ബുദ്ധിപരവും വൈകാരികവുമായ പലതലങ്ങളും ആദ്യം കണ്ടെത്തിയത് ഗുഡാളാണ്. നാഷണൽ ജോഗ്രഫിക് സൊസൈറ്റി ഡോക്യുമെൻററിയിലൂടെ ഈ ദൗത്യത്തെക്കുറിച്ച് ലോകത്തെയറിയിച്ചു. ഷാഡോസ് ഓഫ് മാൻ, ചിമ്പാൻസീസ് ഓഫ് ഗോംബെ എന്നിങ്ങനെ പ്രശസ്തമായ നിരവധി ഗ്രന്ഥങ്ങളും ഗുഡാൾ രചിച്ചു.

## അംഗീകാരങ്ങൾ
പരിസ്ഥിതിക്കുവേണ്ടിയും മൃഗസ്നേഹത്തിനുവേണ്ടിയും എന്നും നിലകൊണ്ടിട്ടുള്ള ഗുഡാലിനെത്തേടി നിരവധി പുരസ്കാരങ്ങൾ എത്തുകയുണ്ടായി. ധാരാളം പുസ്തകങ്ങളും സിനിമകളും അവരെക്കുറിച്ച് ഉണ്ടായിട്ടുണ്ട്.

## അവലംബം

## പുറത്തേക്കുള്ള കണ്ണികൾ

വർഗ്ഗം:പരിസ്ഥിതിപ്രവർത്തകർ
വർഗ്ഗം:സസ്യാഹാരികൾ
വർഗ്ഗം:നരവംശശാസ്ത്രജ്ഞർ
വർഗ്ഗം:1934-ൽ ജനിച്ചവർ
കേരളസംസ്ഥാന ചലച്ചിത്രപുരസ്കാരം 2004

[thumb|150px|മികച്ച സംവിധായകൻ [ശ്യാമപ്രസാദ്]]
മികച്ച ചിത്രത്തിനുള്ള 2004-ലെ കേരളസംസ്ഥാന ചലച്ചിത്രപുരസ്കാരം ശ്യാമപ്രസാദ്  സംവിധാനം ചെയ്ത അകലെ കരസ്ഥമാക്കി. അകലെ സംവിധാനം ചെയ്ത ശ്യാമപ്രസാദ് മികച്ച സംവിധായകനുള്ള പുരസ്കാരവും മമ്മൂട്ടി മികച്ച നടനുള്ള പുരസ്കാരവും, കാവ്യ മാധവൻ, ഗീതു മോഹൻദാസ്  എന്നിവർ മികച്ച നടിക്കുള്ള പുരസ്കാരവും നേടി.
## ജെ.സി. ഡാനിയേൽ പുരസ്കാരം
[thumb|150px|മികച്ച നടൻ [മമ്മൂട്ടി]]
*മധു

## ചലച്ചിത്രത്തിനു ലഭിച്ച പുരസ്കാരങ്ങൾ
[thumb|150px|മികച്ച നടി [കാവ്യ മാധവൻ]]
[thumb|150px|മികച്ച നടി [ഗീതു മോഹൻ‌ദാസ്]]

## വ്യക്തിഗത പുരസ്കാരങ്ങൾ

## അവലംബം
ഗുരീന്ദർ ഛദ്ദ

പഞ്ചാബി വംശജയായ ഒരു ബ്രിട്ടീഷ്-ഇന്ത്യൻ സംവിധായികയാണ് **ഗുരീന്ദർ ഛദ്ദ**. ബ്രിട്ടനിലെ ഇന്ത്യക്കാരുടെ ജീവിതമാണ് അവരുടെ മിക്ക സിനിമകളുടെയും പ്രമേയം. ഭാജി ഓൺ ദ ബീച്ച്, വാട്ട്സ് കുക്കിംഗ്,ബ്രൈഡ് & പ്രിജൂഡിസ് , ബെൻഡ് ഇട്ട് ലൈക്ക് ബെക്കാം ,ആൻഗസ് തോങ്സ് ആൻഡ് പെർഫെക്റ്റ് സ്നോഗ്ഗിങ് ,ഇറ്റ്സ് എ വൺഡർഫുൾ ഓൾട്ട്ർ ലൈഫ്, ദി മിസ്ട്രസ് ഒഫ് സ്പൈസസ് എന്നിവയാണ് പ്രധാന ചിത്രങ്ങൾ. 2012ൽ പുറത്തിരങ്ങാനിരിക്കുന്ന അവരുടെ ഫ്രീഡം അറ്റ് മിഡ്നൈറ്റ്,ഡൊമിനിക്ക് ലാപ്പിയറിന്റെയും ലാറി കോളിൻസിന്റെയും അതേപേരിലുള്ള പ്രശസ്തകൃതിയുടെ ചലച്ചിത്ത്ര പുനരാഖ്യാനമാണ്.
## ആദ്യകാലം
നെയ്റോബിയിലാണ് ഛദ്ദയുടെ ജനനം. പഞ്ചാബിൽ നിന്ന് കെനിയയിലേക്ക് കുടിയേറിയവരായിരുന്നു അവരുടെ മാതാപിതാക്കൾ. ഗുരീന്ദറിനു രണ്ട് വയസുള്ളപ്പോൾ കുടൂംബം ബ്രിട്ടനിലേക്ക് മാറിതാമസിച്ചു. ലണ്ടൻ കോളജ് ഒഫ് പ്രിന്റിങ്ങിൽ നിന്ന് ബിരുദം നേടിയ ശേഷം ബി.ബി.സി റേഡിയോയിൽ റിപ്പോർട്ടർ ആയാണ്ഗുരീന്ദർ ഛദ്ദ ഔദ്യോഗികജീവിതം ആരംഭിക്കുന്നത്. പിന്നീട് 
ടെലിവിഷൻ രംഗത്തേക്ക് ചുവടുമാറ്റിയ അവർ ബി.ബി.സിക്കും ചാനൽ ഫോറിനും വേണ്ടി നിരവധി ഡോക്യുമെന്ററികളും ഹ്രസ്വചിത്രങ്ങളും ഒരുക്കി.

## സിനിമാ കരിയർ
അവരുടെ ആദ്യ ചലച്ചിത്രം ഭാജി ഓൺ ദ ബീച്ച് തന്നെ വലിയ പ്രേക്ഷകശ്രദ്ധയും,നിരവധി പുരസ്കാരങ്ങളും നേടിയെടുത്തു.മികച്ച ബ്രിട്ടീഷ് സിനിമയ്ക്കായുള്ള ബാഫ്റ്റ പുരസ്കാരത്തിനും ആ ചിത്രം നാമനിദേഷം ചെയ്യപ്പെട്ടു. വാട്ട്സ് കുക്കിംഗ് 2000ത്തിലെ സൺ ഡാൻസ് ചലച്ചിത്രമേളയിലെ ഉദ്ഘാടനചിത്രമായിരുന്നു. ന്യുയോർക്ക് ഫിലിം കരിട്ടിക്കിന്റെ പ്രേക്ഷകപുരസ്കാരം , ലണ്ടൻ ഫിലിംക്രിട്ടിക്കിന്റെ മികച്ച സംവിധായികയ്ക്കുള്ള പുരസ്കാരം എന്നിവ ആ ചിത്രം നേടി.2002ൽ പുറത്തിറങ്ങിയ ബെൻഡ് ഇട്ട് ലൈക്ക് ബെക്കാം കാഴ്ച്ച്ക്കാരിൽ നിന്നും നിരൂപകരിൽ നിന്നും മികച്ച അഭിപ്രായം നേടിയെടുത്തു.

## അവലംബം


വർഗ്ഗം:ഇംഗ്ലീഷ് ചലച്ചിത്ര സംവിധായകർ
വർഗ്ഗം:ചലച്ചിത്ര സംവിധായികമാർ
വർഗ്ഗം:1960-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ഇന്ത്യൻ ചലച്ചിത്ര സംവിധായികമാർ
വർഗ്ഗം:ഇന്ത്യൻ വംശജരായ ഇംഗ്ലീഷുകാർ
വർഗ്ഗം:ഇംഗ്ലീഷ്-ഭാഷാ ചലച്ചിത്രസംവിധായകർ
വർഗ്ഗം:ബ്രിട്ടീഷ് സിഖുകാർ‎
വർഗ്ഗം:ഇന്ത്യൻ വംശജരായ കെനിയക്കാർ
തിമ്മക്ക

കർണ്ണാടക സംസ്ഥാനത്ത് നിന്നുള്ള ഒരു പരിസ്ഥിതിപ്രവർത്തകയാണ് **സാലുമരാട തിമ്മക്ക** എന്നറിയപ്പെടുന്ന **തിമ്മക്ക**.(, ). 4 കിലോമീറ്റർ വഴിയോരത്ത് 385 പേരാൽമരങ്ങൾ നട്ടുസംരക്ഷിച്ചതാണ് അവരെ ശ്രദ്ധേയാക്കിയത്. 'സാലുമരാട' എന്നാൽ കന്നട ഭാഷയിൽ 'നിരനിരയായി നിൽക്കുന്ന മരങ്ങൾ' എന്നാണ് അർത്ഥം. മക്കളില്ലാതിരുന്നതിൽ ദുഃഖിതയായി ഒരുകാലത്ത് ആത്മഹത്യയെക്കുറിച്ച് ചിന്തിച്ചെങ്കിലും പിന്നീട് ഭർത്താവിനോടൊപ്പം ചേർന്ന് വൈകുന്നേരങ്ങളിൽ മരങ്ങൾ നട്ട് പരിപാലിക്കാൻ തുടങ്ങുകയായിരുന്നു. 2019-ൽ പത്മശ്രീ പുരസ്‍കാരം നൽകി രാഷ്ട്രം ഇവരെ ആദരിച്ചു.

ബാഗെപ്പള്ളി - ഹഗലൂരുറോഡ് വികസനത്തിന്റെ ഭാഗമായി കുടൂർ ഹൂഡിക്കൽ ഭാഗത്ത് തിമ്മക്ക നട്ടു പരിപാലിച്ച 385 ആൽമരങ്ങൾ മുറിക്കുന്നത് നിർത്തിവെക്കണമെന്ന് അവർ മുഖ്യമന്ത്രി എച്ച് ഡി കുമാരസ്വാമിയോട് അഭ്യർഥിച്ചതിന്റെ ഫലമായി മരങ്ങൾ നശിക്കാത്ത വിധം പുതിയ അലൈന്മെന്റ് കണ്ടെത്താൻ കർണാടക ഗവണ്മെന്റ് തീരുമാനമെടുത്തു. 

ലഘുചിത്രം
## പുരസ്കാരങ്ങൾ
പരിസ്ഥിതിപ്രവർത്തനത്തിന് വിവിധങ്ങളായ പുരസ്കാരങ്ങൾ തിമ്മക്കയെ തേടിയെത്തിയിട്ടുണ്ട്. 96-ൽ നാഷണൽ സിറ്റിസൺ അവാർഡ് ലഭിച്ചതാണ് തിമ്മക്കയുടെ പ്രവർത്തനങ്ങളെ പ്രസിദ്ധമാക്കിയത്.
* നാഷണൽ സിറ്റിസൺ അവാർഡ് (1996)
* കർണാടക കൽപവല്ലി അവാർഡ്
* വിശ്വാത്മാ അവർഡ്
* നാദോജ അവാർഡ്
* ഇന്ദിരാ പ്രിയദർശിനി വൃക്ഷമിത്രപുരസ്കാരം
* പത്മശ്രീ  2019 

## അവലംബം

## പുറത്തേക്കുള്ള കണ്ണികൾ

* http://www.mangalorean.com/printarticle.php?arttype=localnews&newsid=328391 
* http://www.goodnewsindia.com/Pages/content/inspirational/thimmakka.html
* http://cmonletsplantatree.blogspot.in/2012/02/saalumarada-thimmakka-peerless-green.html
* https://web.archive.org/web/20061231185555/http://thimmakka.org/aboutus/us_r.html

വർഗ്ഗം:പരിസ്ഥിതിപ്രവർത്തകർ
വർഗ്ഗം:ഇന്ത്യയിലെ വനിതാ സാമൂഹിക പ്രവർത്തകർ
വർഗ്ഗം:ബെംഗളൂരുവിൽ നിന്നുള്ളവർ
വർഗ്ഗം:പത്മശ്രീ പുരസ്കാരം ലഭിച്ചവർ
ഘണ്ടാകർണ്ണൻ

ഹൈന്ദവ - ജൈന മതവിഭാഗങ്ങളിലെ ചില വിശ്വാസങ്ങൾക്കനുസരിച്ച് ഭാരതത്തിൽ പലയിടങ്ങളിലും ആരാധിക്കപ്പെടുന്ന മൂർത്തിയാണ് ഘണ്ടാകർണ്ണൻ. കേരളത്തിൽ ഈഴവ സമുദായത്തിലെ ചില കുടുംബങ്ങൾ പാരമ്പര്യമായി ഘണ്ടാകർണ്ണനെ ആരാധിക്കുന്നു.

## ഐതിഹ്യം
ജൈനമതസ്ഥർ ദുഷ്ടശക്തികളിൽ നിന്ന് രക്ഷ നേടുന്നതിന് ഘണ്ടാകർണ്ണനെ ആരാധിക്കുന്നു . അവരുടെ വിശ്വാസമനുസരിച്ച് ഘണ്ടാകർണ്ണൻ ശ്രീനഗറിലെ രാജാവായിരുന്നു. ഹിമാലയത്തിലേയ്ക്ക് വരുന്ന തീർത്ഥാടകരെ കൊള്ളക്കാരിൽ നിന്ന് രക്ഷിക്കുന്നതിനിടെ കൊല്ലപ്പെട്ടുവെന്നും അങ്ങനെ ആരാധനാമൂർത്തി ആയിത്തീർന്നുവെന്നും പറയപ്പെടുന്നു. വില്ലുകുലച്ച് നിൽക്കുന്ന രൂപത്തിലുള്ള ഘണ്ടാകർണ്ണവിഗ്രഹമുള്ള ക്ഷേത്രങ്ങൾ ഉത്തരേന്ത്യയിലുണ്ട്.

ലഘുചിത്രം|അഗ്നി ഘണ്ടാകർണ്ണൻ തെയ്യം
ഭദ്രകാളിയുടെ വസൂരിരോഗം ശമിപ്പിക്കുന്നതിന് ശിവൻ സൃഷ്ടിച്ച ഒരു രാക്ഷസനാണ് ഘണ്ടാകർണ്ണൻ എന്നും വിശ്വാസമുണ്ട് .

മഹാഭാരതമനുസരിച്ച് സുബ്രഹ്മണ്യന് ബ്രഹ്മാവ് നൽകിയ നാല് സേവകരിൽ ഒരാളാണ് ഘണ്ടാകർണ്ണൻ .

ഭാഗവതപ്രകാരം ഘണ്ടൻ കർണ്ണൻ എന്നിവർ രണ്ട് പിശാചുക്കളാണ്. ശിവനിൽ നിന്ന് കൃഷ്ണനെക്കുറിച്ച് അറിഞ്ഞ് ഇവരും കൂടെയുള്ള മറ്റ് പിശാചുക്കളും കൃഷ്ണനെ അന്വേഷിച്ച് പുറപ്പെടുന്നു. അവർ എത്തിച്ചേർന്ന ബദര്യാശ്രമത്തിൽ അതേ സമയം ശിവനെ കാണുവാൻ കൈലാസത്തിലേയ്ക്ക് പുറപ്പെടുന്ന കൃഷ്ണനും എത്തുന്നു. നായ്ക്കളേയും കൂട്ടി വേട്ടയാടുകയും പച്ചമാംസവും ചോരയും കഴിക്കുകയും ചെയ്യുന്ന പിശാചുക്കളെക്കൊണ്ട് തങ്ങൾക്കുള്ള ബുദ്ധിമുട്ടിനെക്കുറിച്ച്  ഋഷിമാർ കൃഷ്ണനോട് പരാതി പറയുന്നു. എന്നാൽ പിശാചുക്കൾ കൃഷ്ണനെ ആരാധിക്കുകയും വൈഷ്ണവരൂപം പ്രാപിച്ച് വൈകുണ്ഠത്തിൽ നിന്ന് വന്ന വിമാനത്തിൽ കയറിപ്പോവുകയും ചെയ്യുന്നു. ഹരിവംശത്തിലും ഇതേ കഥയുണ്ട്.  .

നേപ്പാളിലെ വിശ്വാസമനുസരിച്ച് ഘണ്ടാകർണ്ണൻ ഒരു രാക്ഷസനോ കൊള്ളക്കാരനോ ആയിരുന്നു. ചതുപ്പുനിലത്ത് താഴ്ന്നുപോയി ഘണ്ടാകർണ്ണൻ മരിച്ചത് അവർ ശ്രാവണമാസത്തിൽ ഉത്സവമായി ആഘോഷിക്കുന്നു. ഘണ്ടാകർണ്ണന്റെ രൂപം ഉണ്ടാക്കി അത് പുഴയിൽ തള്ളിയോ കത്തിച്ചോ ആണ് ആഘോഷം. 

## References
ബീഗം ഹസ്രത്ത്‌ മഹൽ

അവധിലെ അവസാനത്തെ നവാബായിരുന്ന വാജിദ് അലി ഷായുടെ ആദ്യഭാര്യയായിരുന്നു **ബീഗം ഹസ്രത്ത്‌ മഹൽ** . സൗന്ദര്യത്തിനും ധൈര്യത്തിനും ഒരേപോലെ പേരുകേട്ട ഇവർ 1857ലെ സ്വാതന്ത്ര്യസമരകാലത്ത് ഈസ്റ്റ് ഇന്ത്യാ കമ്പനിക്കെതിരെ പോരാടുകയുണ്ടായി. ബ്രിട്ടീഷുകാർ വാജിദ് അലിയെ നാടുകടത്തിയതിനെതുടർന്ന് അധികാരമേറ്റെടുത്ത ഹസ്രത്ത്‌ മഹൽ, അവധിനെ ഈസ്റ്റ് ഇന്ത്യാ കമ്പനിയുമായി ചേർക്കുന്ന ശ്രമങ്ങൾക്കെതിരെ പോരാടി. നാനാ സാഹിബുമായും ഫൈസാബാദിലെ മൗലവിയുമായും ഇവർ ഒരുമിച്ച് പ്രവർത്തിക്കുകയുണ്ടായി. രാജ്യഭ്രഷ്ടയാക്കപ്പെടുന്നതിനു മുമ്പ്, തന്റെ മകനായ ബിർജിസിനെ അവധിന്റെ ഭരണാധികാരിയായി അവർ വാഴിച്ചുവെങ്കിലും, അതു കുറച്ചു നാളേ നീണ്ടു നിന്നുള്ളു. പിന്നീട് നേപ്പാളിൽ അഭയം തേടിയ ഹസ്രത്ത് അവിടെ വച്ച് 1879ൽ മരണമടഞ്ഞു.

## ജീവചരിത്രം
ബ്രിട്ടീഷ് ഇന്ത്യയിലെ ഫൈസാബാദിലുള്ള അവധ് എന്ന നാട്ടുരാജ്യത്തിലാണ് ഹസ്രത്ത് മഹൽ ജനിച്ചത്. മുഹമ്മദി ഖാനും എന്നായിരുന്നു ഹസ്രത്തിന്റെ ബാല്യകാലത്തിലെ പേര്. ലക്നൗ ഭരണാധികാരിയായിരുന്ന നവാബ് വാജിദ്  അലി ഷാ, മുഹമ്മദി ഖാനുമിനെ തന്റെ രാജ്ഞിയാക്കി. ബിർജിദ് ഖാദറിന്റെ ജനനത്തോടെ, അവർ ബീഗം ഹസ്രത്ത് മഹൽ എന്ന നാമധേയം സ്വീകരിച്ചു.

1856 ൽ ബ്രിട്ടീഷുകാർ അവധ് കീഴടക്കിയപ്പോൾ, വാജിദ് അലി ഷാ, നാടുകടത്തപ്പെട്ടു. ഭർത്താവിന്റെ അഭാവത്തിൽ ഹസ്രത്ത് മഹൽ, അവധിന്റെ അധികാരം ഏറ്റെടുത്തു. 1857 ലെ ഒന്നാം സ്വാതന്ത്ര്യസമരകാലത്ത്, രാജാ ജൈലാൽ സിങ്ങിനോടൊപ്പം ചേർന്ന് ലക്നൗ ബ്രിട്ടീഷുകാരിൽ നിന്നും പിടിച്ചെടുത്തു. ലക്നൗ കീഴ്പെടുത്തിയശേഷം, ബീഗം അവധിന്റെ പിന്തുടർച്ചവാകാശിയായി തന്റെ മകനായ ബിർജിസിനെ അവരോധിച്ചു. 1858 ൽ നീണ്ട യുദ്ധത്തിനു ശേഷം, ബ്രിട്ടീഷുകാർ ലക്നൗ തിരിച്ചു പിടിക്കുകയും, ബീഗത്തോട് കീഴടങ്ങാൻ സമ്മർദ്ദം ചെലുത്തുകയും ചെയ്തു.

ബ്രിട്ടീഷുകാരിൽ നിന്നുമുള്ള കടുത്ത സമ്മർദ്ദം സഹിക്കാനാവാതെ ബീഗം, നേപ്പാളിൽ‍‍ രാഷ്ട്രീയ അഭയം തേടി. നേപ്പാളിന്റെ പ്രധാനമന്ത്രി, ആദ്യം ബീഗത്തിനു അഭയം നിഷേധിച്ചുവെങ്കിലും, പിന്നീട് അവരോട് നേപ്പാളിൽ അഭയം നൽകി. 1879 ഏപ്രിൽ ഏഴാം തീയതി, ബീഗം നേപ്പാളിൽ വച്ച് അന്തരിച്ചു.

## സ്മാരകം
നേപ്പാളിലെ കാഠ്മണ്ഡുവിലുള്ള സെന്റർപാർക്കിലാണ് ബീഗം ഹസ്രത്ത് മഹലിന്റെ ശവകുടീരം സ്ഥിതി ചെയ്യുന്നത്. ഇന്ത്യയുടെ ഒന്നാം സ്വാതന്ത്ര്യസമരത്തിലുള്ള ബീഗത്തിന്റെ സംഭാവനകൾ കണക്കിലെടുത്ത്, 1962 ഓഗസ്റ്റ് 15 ന് മരണാനന്തരം ആദരിക്കുകയുണ്ടായി. 1984 മേയ് പത്തിന്, ബീഗത്തിന്റെ സ്മരണാർത്ഥം ഭാരതസർക്കാർ ഒരു സ്റ്റാംപ് പുറത്തിറക്കി.

## അവലംബങ്ങൾ

## പുറത്തേക്കുള്ള കണ്ണികൾ

വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ
വർഗ്ഗം: 1879-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:മരിച്ച ദിവസം ഇല്ലാത്ത ജീവചരിത്രലേഖനങ്ങൾ

വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ
വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ
വർഗ്ഗം:1820-ൽ ജനിച്ചവർ
ആര്യ അന്തർജ്ജനം

കേരളത്തിന്റെ ആദ്യ മുഖ്യമന്ത്രിയായ ഇ.എം.എസ്. നമ്പൂതിരിപ്പാടിന്റെ ജീവിതപങ്കാളിയായിരുന്നു **ആര്യ അന്തർജ്ജനം**. (1917 - 2002 ജനുവരി 3) ആദ്യകാലത്ത് സാമൂഹ്യപരിഷ്കരണരംഗത്തും പിന്നീട് രാഷ്ട്രീയരംഗത്തും ഭരണരംഗത്തും പൂർണ്ണസമപ്രവർത്തകനെന്ന നിലയിൽ ഇ.എം.എസ്. സജീവമായിരുന്നപ്പോൾ കുടുംബത്തിന്റെ ഉത്തരവാദിത്തം ചുമലിലേറ്റിയ ആര്യ,   നേതാവെന്ന നിലയിൽ അദ്ദേഹത്തിന് വളരുവാനുള്ള സാഹചര്യമൊരുക്കിയതായി വിലയിരുത്തപ്പെടുന്നു. 
## ജീവിത രേഖ
തെക്കേടത്ത് ഇല്ലത്ത് രാമൻ ഭട്ടതിരിപ്പാടിന്റെയും നീലി അന്തർജ്ജനത്തിന്റെയും മകളായി കോട്ടയം ജില്ലയിലെ കുടമാളൂരിലെ തെക്കേടത്തു മന ഇല്ലത്തിലാണ് ആര്യ അന്തർജ്ജനം ജനിച്ചത്. യാഥാസ്ഥിതികത്തിന്റെ നിഴലിൽ വളർന്ന കാരണം കടുത്ത ഏകാന്തതയായിരുന്നു സഹവാസം, സ്കൂൾ വിദ്യാഭ്യാസം ലഭിക്കാൻ അന്നത്തെ സമുദായ സാഹചര്യങ്ങൾ അനുവദിച്ചിരുന്നില്ല. സഹോദരൻ വാസുദേവൻ ഭട്ടതിരിപ്പാടാണ് ഇ.എം.എസുമായുള്ള ഇദ്ദേഹത്തിന്റെ വിവാഹത്തിന് മുൻകൈയ്യെടുത്തത്. അക്കാലത്ത്, യോഗക്ഷേമ സഭയെന്ന നമ്പൂതിരി സമുദായ പരിഷ്കരണപ്രസ്ഥാനത്തിന്റെയും വിധവാ പുനർവിവാഹമെന്ന ആശയത്തിന്റെയും വ്യക്താവായിരുന്നു ഇ.​എം.എസ്സ്. ഇത്തരമൊരാളുമായുള്ള ആര്യയുടെ വിവാഹം ബന്ധുക്കളുടെ എതിർപ്പുകൾ ക്ഷണിച്ചുവരുത്തിയിരുന്നു. കേരള ചരിത്രത്തിലെ ശ്രദ്ധേയരായ ദമ്പതികളായിരുന്നു ഇ.എം.എസും - ആര്യ അന്തർജ്ജനവും  ഇവർക്ക് നാല് മക്കളുണ്ടായിരുന്നു. ഇ.എം.എസിന്റെ മരണശേഷം നാലുവർഷം ജീവിച്ച ആര്യ അന്തർജ്ജനം 2002 ജനുവരി 3-ന് കാലയവനികയ്ക്കുള്ളിൽ മറഞ്ഞു.

## അവലംബം


വർഗ്ഗം:പ്രമുഖവ്യക്തികളുടെ ജീവിതപങ്കാളികൾ
നീലി സാലി

മലയാളത്തിലെ ആദ്യ ഹാസ്യചലച്ചിത്രമാണ് 1960-ൽ പുറത്തിറങ്ങിയ  **നീലിസാലി**. ഉദയ സ്റ്റുഡിയോയുടെ ബാനറിൽ കുഞ്ചാക്കോ നിർമ്മിച്ച് അദ്ദേഹം തന്നെയാണ് ചിത്രം സംവിധാനം ചെയ്തിരിക്കുന്നത്. ഈ ചിത്രത്തിലാണ് ബഹദൂർ ആദ്യമായി നായകകഥാപാത്രത്തെ അവതരിപ്പിച്ചത്. ബഹദൂറിനൊപ്പം എസ്.പി. പിള്ള, കുട്ട്യേടത്തി വിലാസിനി, കാഞ്ചന, പി.ബി.പിള്ള, കുണ്ടറ ജോൺ, കുണ്ടറ ഭാസി, ബോബൻ കുഞ്ചാക്കോ എന്നിവർ അഭിനയിച്ചിരിക്കുന്നു. ശാരംഗപാണിയാണ് സംഭാഷണം എഴുതിയിരിക്കുന്നത്.

## ഗാനങ്ങൾ
പി. ഭാസ്കരൻ ചിത്രത്തിലെ ഗാനങ്ങൾ രചിച്ചിരിക്കുന്നു. കെ. രാഘവനാണ് സംഗീതം നൽകിയിരിക്കുന്നത്. നീയല്ലാതാരുണ്ടെന്നുടെ  പ്രണയപ്പുഴയിൽ,   നയാപൈസയില്ല  എന്നീ ഗാനങ്ങൾ പിൽക്കാലത്ത് ടിവി പരിപാടികളിലൂടെയും മറ്റും പ്രശസ്തമായി.

## പിന്നണിഗായകർ
*എ.എം. രാജ
*മെഹബൂബ്
*ശീർക്കാഴി ഗോവിന്ദരാജൻ 
*പി.ബി. ശ്രീനിവാസൻ
*എ.പി. കോമള

## കുറിപ്പ്
*

## അവലംബം

*http://www.shyju.com/index.php?showtopic=184716
*http://www.youtube.com/watch?v=n0tJlEunZAw

വർഗ്ഗം:1960-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:കുഞ്ചാക്കോ സംവിധാനം ചെയ്ത ചലച്ചിത്രങ്ങൾ
വർഗ്ഗം:ശാരംഗപാണി തിരക്കഥ എഴുതിയ ചലച്ചിത്രങ്ങൾ
വർഗ്ഗം:കെ രാഘവൻ സംഗീതം പകർന്ന ചലച്ചിത്രങ്ങൾ
വർഗ്ഗം:പി. ഭാസ്കരന്റെ ഗാനങ്ങൾ
വർഗ്ഗം:ഭാസ്കരൻ- രാഘവൻ ഗാനങ്ങൾ
വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ
എം. ഭാസ്കരൻ

സി.പി.ഐ.(എം.) അംഗമായ ഒരു രാഷ്ട്രീയപ്രവർത്തകനാണ് **എം. ഭാസ്കരൻ**. ഇദ്ദേഹം കോഴിക്കോടിന്റെ മേയറായിരുന്നു. ഇദ്ദേഹം സി.പി.ഐ.(എമ്മിന്റെ) കോഴിക്കോട് ജില്ലാ കമ്മിറ്റിയിലെ അംഗവുമാണ്. കോഴിക്കോട് ജില്ലയിലെ കാരപ്പറമ്പ എന്ന ചെറിയ ഗ്രാമമാണ് ഇദ്ദേഹത്തിന്റെ സ്വദേശം.

## വിവാദങ്ങൾ
ഇദ്ദേഹത്തിനു നേരേ പ്രതിപക്ഷ കൗൺസിലർമാർ ഗ്ലാസെറിഞ്ഞു എന്ന വാർത്തയുണ്ടായിരുന്നു.

2005-10 കാലഘട്ടത്തിൽ ഇദ്ദേഹം മേയറായിരുന്നപ്പോൾ നടന്ന 44 വിഷയങ്ങളെ സംബന്ധിച്ച് വിജിലൻസ് കോടതി പ്രാധമിക അന്വേഷണത്തിന് ഉത്തരവിടുകയുണ്ടായി. കെട്ടിടങ്ങൾക്ക് ക്രമം വിട്ട് പെർമിറ്റ് നൽകി എന്നതായിരുന്നു ആരോപണങ്ങളിൽ ഒന്ന്. ഇവ രാഷ്ട്രീയപ്രേരിതമാണെന്നും ഓഡിറ്റ് റിപ്പോർട്ടിനുള്ള മറുപടിയും മറ്റും തങ്ങളുടെ നിരപരാധിത്വം തെളിയിക്കുന്നുണ്ട് എന്നുമാണ് ഇദ്ദേഹം ഇതിനെ സംബന്ധിച്ച് പ്രതികരിച്ചത്

## അവലംബം

വർഗ്ഗം:കോഴിക്കോട് കോർപ്പറേഷൻ മേയർമാർ
ബെന്നി ബെഹനാൻ

കേരളത്തിൽ നിന്നുള്ള മുതിർന്ന 
ഇന്ത്യൻ നാഷണൽ കോൺഗ്രസ് നേതാവും 2019 മുതൽ ചാലക്കുടിയിൽ നിന്നുള്ള ലോക്സഭാംഗവും മുൻ യു.ഡി.എഫ് കൺവീനറും (2018-2020) പിറവം, തൃക്കാക്കര മണ്ഡലങ്ങളിൽ നിന്നുള്ള മുൻ എം.എൽ.എയുമാണ് ** ബെന്നി ബെഹനാൻ ** (ജനനം: 22 ഓഗസ്റ്റ് 1952) 

## ജീവിതരേഖ
എറണാകുളം ജില്ലയിലെ പെരുമ്പാവൂർ താലൂക്കിലെ വെങ്ങോല എന്ന ഗ്രാമത്തിൽ ഒ.തോമസിൻ്റെയും ചിന്നമ്മയുടേയും മകനായി 1952 ഓഗസ്റ്റ് 22 ന് ജനിച്ചു. ബിരുദമാണ് വിദ്യാഭ്യാസ യോഗ്യത.

## രാഷ്ട്രീയ ജീവിതം

*1978–1979 കെ.എസ്.യു.  സംസ്ഥാന പ്രസിഡൻ്റ്.
*1979–1982 യൂത്ത് കോൺഗ്രസിന്റെ സംസ്ഥാന ജനറൽ സെക്രട്ടറി.
*1981 കെ.പി.സി.സി എക്സിക്യൂട്ടീവ് മെമ്പർ
*1982-1987 പിറവം എം.എൽ.എ
*1996 മുതൽ ഓൾ ഇൻഡ്യ കോൺഗ്രസ് കമ്മിറ്റിയിൽ അംഗമാണ്
*2006ൽ വീക്ഷണം പത്രത്തിന്റെ മാനേജിംഗ് എഡിറ്റർ
*2010-ൽ പ്രസിഡൻറ് തൃശൂർ ഡി.സി.സി.
*2011-2016 തൃക്കാക്കര എം.എൽ.എ
*2018-2020 യു.ഡി.എഫ് കൺവീനർ
*2019 ചാലക്കുടി എം.പി
*1987-ലെ നിയമസഭ തിരഞ്ഞെടുപ്പിൽ പിറവത്ത് നിന്ന് മത്സരിച്ചെങ്കിലും സി.പി.എമ്മിലെ ഗോപി കോട്ടമുറിയ്ക്കലിനോട് പരാജയപ്പെട്ടു.
*2004-ലെ ലോക്സഭ തിരഞ്ഞെടുപ്പിൽ ഇടുക്കിയിൽ നിന്ന് മത്സരിച്ചെങ്കിലും കേരള കോൺഗ്രസ് (ജെ) യിലെ കെ. ഫ്രാൻസീസ് ജോർജ്ജിനോട് പരാജയപ്പെട്ടു.

## തിരഞ്ഞെടുപ്പുകൾ

## അവലംബം

വർഗ്ഗം:പതിമൂന്നാം കേരള നിയമസഭാംഗങ്ങൾ
വർഗ്ഗം:പതിനെട്ടാം ലോക്‌സഭയിലെ അംഗങ്ങൾ
ഒപ്പാരി പാട്ട്

തെക്കേ ഇന്ത്യയിലും ( പ്രത്യേകിച്ച് തമിഴ്നാട്ടിലും), വടക്കു-കിഴക്കൻ ശ്രീലങ്കയിലും  ഉള്ള ഒരുതരം നാടൻ പാട്ടാണ് **ഒപ്പാരി**. തമിഴ്‌നാട്ടിലെ ഒരു ഗാനശാഖയാണ് **ഒപ്പാരി പാട്ട്**. അച്ഛൻ, അമ്മ, മക്കൾ, ഉറ്റവർ, ഉടയവർ എന്നിങ്ങനെ ആരെങ്കിലും മരണപ്പെട്ടാൽ ഒരാളുടെ മനസ്സിലുണ്ടാകുന്ന ദുഃഖം പുറത്ത് കാണിക്കാനായി ഒപ്പാരി പാടുന്നു. മരണാനന്തര ചടങ്ങുകളുടെ ഭാഗമായാണ് ഒപ്പാരി വയ്പ്പ് നടത്തപ്പെടുന്നത്. മരിച്ചയാളിന്റെ ആശ്രിതരായ സ്ത്രീകളും, ഒപ്പാരിപാട്ടുകാരും ഇതിൽ പങ്കെടുക്കുന്നു. മരിച്ചവരെപ്പറ്റി അറിവില്ലാത്തവർ ആ പാട്ടിൽ നിന്നും അയാളെപ്പറ്റി അറിയുന്നു. മരിച്ചയാളിനെക്കുറിച്ചുള്ള സ്തുതികളും മരണത്താൽ വന്ന നഷ്ടങ്ങളും ആണ് സാധാരണ പ്രമേയം. ദുഃഖം പ്രകടിപ്പിക്കാനുള്ള  നെഞ്ചത്തടിക്കലും, കൈകൾ കൊണ്ടുള്ള  മറ്റു ഭാവപ്രകടനങ്ങളും ഒപ്പാരി വയ്പ്പിന്റെ ഭാഗമാണ്.

നാട്ടിൻ&nbsp;പുറങ്ങളിൽ&nbsp;ഉറുമി&nbsp;എന്ന&nbsp;ഒരു&nbsp;സംഗീതോപകരണം&nbsp;വായിക്കപ്പെടും.&nbsp;*ഇന്ന്&nbsp;ഉറുമി&nbsp;ശബ്ദം&nbsp;കേട്ടതെന്തിന്*&nbsp;എന്ന്&nbsp;തുടങ്ങി, ചില&nbsp;പ്രദേശങ്ങളിൽ&nbsp;ഉറുമി&nbsp;മരണ&nbsp;അറിയിപ്പിനുള്ള&nbsp;ഉപകരണമായും&nbsp;ഉപയോഗിക്കുന്നു.

വർഗ്ഗം:തമിഴ് നാടൻപാട്ടുകൾ
വർഗ്ഗം:നാടൻ പാട്ടുകൾ
മുകുൾ സാങ്മ

മുൻ മേഘാലയ മുഖ്യന്ത്രിയും വൈദ്യനുമാണ് **മുകുൾ സാങ്മ** (ജനനം :20 ഏപ്രിൽ 1965). സങ്മ തുടർച്ചയായി രണ്ടു തവണ മേഘാലയ മുഖ്യമന്ത്രിയായിട്ടുണ്ട്. 2010 മുതൽ 2018 വരെ മേഘാലയയുടെ 11-ാമത് മുഖ്യമന്ത്രിയായിരുന്ന അദ്ദേഹം നിലവിൽ 2018 മുതൽ മേഘാലയ നിയമസഭയിലെ പ്രതിപക്ഷ നേതാവാണ്. 2009 മുതൽ 2010 വരെയും 2007 മുതൽ 2008 വരെയും 2005 മുതൽ 2005 വരെയും മേഘാലയ ഉപമുഖ്യമന്ത്രിയായും സാംഗ്മ സേവനമനുഷ്ഠിച്ചിട്ടുണ്ട്. 2021 നവംബർ മുതൽ അഖിലേന്ത്യ തൃണമൂൽ കോൺഗ്രസ് അംഗമായ അദ്ദേഹം  ഇന്ത്യൻ നാഷണൽ കോൺഗ്രസിന്റെ ഒരു ദീർഘകാല അംഗമായിരുന്നു.

## ജീവിതരേഖ
നിലവിൽ  സൗത്ത് വെസ്റ്റ് ഗാരോ ഹിൽസ് ജില്ലയുടെ ആസ്ഥാനമായ അമ്പാടിഗിരിയിൽ അധ്യാപക ദമ്പതികളായ ബിനോയ് ഭൂഷൺ എം. മരാക്കിന്റെയും റോഷനാര ബീഗത്തിന്റെയും മകനായി 1965 ഏപ്രിൽ 20 നാണ് സാംഗ്മ ജനിച്ചത്. ഒരു ഡോക്ടറായി ഔദ്യോഗിക ജീവിതം ആരംഭിച്ച സാങ്മ1990-ൽ  ഇംഫാലിലെ റീജിയണൽ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിൽ നിന്ന് വൈദ്യശാസ്ത്രത്തിൽ ബിരുദം നേടുകയും 1991-ൽ സിക്സാക്ക് പബ്ലിക് ഹെൽത്ത് സെന്ററിൽ ഹെൽത്ത് ആന്റ് മെഡിക്കൽ ഓഫീസറായി നിയമിതനാകുകയും ചെയ്തു.

2013 ൽ നടന്ന മേഘാലയ നിയമസഭാ തെരഞ്ഞെടുപ്പിൽ  29 സീറ്റുകൾ നേടിയ കോൺഗ്രസ്സിന് രണ്ടുസീറ്റ് ലഭിച്ച എൻ.സി.പിയുടെയും 11 സ്വതന്ത്രരുടെയും പിന്തുണയോടെ സർക്കാറുണ്ടാക്കി.

## അവലംബം


## പുറം കണ്ണികൾ

വർഗ്ഗം:1965-ൽ ജനിച്ചവർ
വർഗ്ഗം:ഏപ്രിൽ 20-ന് ജനിച്ചവർ
വർഗ്ഗം:ഇന്ത്യൻ നാഷണൽ കോൺഗ്രസ് മുഖ്യമന്ത്രിമാർ
നെയ്ഫു റിയോ

നാഗാലാൻഡ് മുൻ മുഖ്യമന്ത്രിയാണ് **നെയ്ഫു റിയോ**(ജനനം :) മൂന്നുവട്ടം മുഖ്യമന്ത്രിയായി തെരഞ്ഞെടുക്കപ്പെട്ടു. നാഗാലാൻഡ് പീപ്പിൾസ് ഫ്രണ്ട് (എൻ.പി.എഫ്) നേതാവാണ്.

## ജീവിതരേഖ
## 2013 ലെ തെരഞ്ഞെടുപ്പ്
2013 ലെ തെരഞ്ഞെടുപ്പിൽ  നെയ്ഫു നേതൃത്ത്വം നൽകിയ എൻ.പി.എഫിന് 39 സീറ്റാണ് ലഭിച്ചു. ബി.ജെ.പി, നാഗാലാൻഡിലെ പ്രാദേശിക പാർട്ടികൾ എന്നിവയുടെ പിന്തുണയുള്ള മുന്നണിയായാണ് നെയ്ഫു തിരഞ്ഞെടുപ്പിൽ മത്സരിച്ചത്. 
## അവലംബം


## പുറം കണ്ണികൾ
* Profile  at Nagaland NIC.

വർഗ്ഗം:1954-ൽ ജനിച്ചവർ
വർഗ്ഗം:ഓഗസ്റ്റ് 23-ന് ജനിച്ചവർ
വർഗ്ഗം:നാഗാലാ‌ൻഡിന്റെ മുഖ്യമന്ത്രിമാർ
യു.എ. ബീരാൻ

**യു.എ. ബീരാൻ** (1925 മാർച്ച് 9 – 2001 മേയ് 31) കോട്ടയ്ക്കൽ 

യൂ എ ബീരാൻ സാഹിബ് (1925-2001)

   സാഹിത്യകാരനും,കേരള രാഷ്ട്രീയ മണ്ഡലത്തിൽ നക്ഷത്ര ശോഭ പരത്തി കടന്നു പോയവരിൽ  ഒരാളുമായ  യു.എ ബീരാൻ സാഹിബ് (1925- 2001) :- മന്ത്രി,മുസ്‌ലിംലീഗ് നേതാവ്, ഗ്രന്ഥകാരൻ, മികച്ച പത്രപ്രവർത്തകൻ, കഴിവുള്ള സംഘാടകൻ, പ്രഗൽഭനായ ഭരണാധികാരി, സഹകാരി, സാക്ഷരതാ യജ്ഞ പ്രവർത്തകൻ, സാഹിത്യ സഹകരണ സംഘം പ്രവർത്തകൻ, പത്രാധിപർ, പരിഭാഷകൻ, ആധുനിക കോട്ടക്കലിന്റെ ശില്പി തുടങ്ങിയ നിരവധി വിശേഷണങ്ങൾക്കുടമയുമായ ബഹുമുഖ പ്രതിഭയായിരുന്നു യു.എ.ബീരാൻ സാഹിബ്.

## ആദ്യകാലവും രാഷ്ട്രീയജീവിതവും
നാല്പതുകളിൽ ഇൻഡ്യൻ സൈന്യത്തിലും അൻപതുകളുടെ ആദ്യസമയത്ത് ബോംബെയിൽ ഒരു ബ്രിട്ടീഷ് എഞ്ചിനിയറിംഗ് കമ്പനിയിലും ഇദ്ദേഹം ജോലി ചെയ്തിട്ടുണ്ട്. ഇദ്ദേഹം പിന്നീട് മുസ്ലീം ലീഗിൽ ചേർന്ന് രാഷ്ട്രീയ പ്രവർത്തനം ആരംഭിച്ചു.

## അധികാരസ്ഥാനങ്ങൾ
* 1991- 94 കാലത്ത് സബോർഡിനേറ്റ് ലജിസ്ലേഷൻ കമ്മിറ്റിയംഗം
* 1990-മുതൽ 1993-വരെ ഗ്രാമപഞ്ചായത്ത് പ്രസിഡന്റായി (ആ കാലയളവിൽ എം.എൽ.എ.യുമായിരുന്നു).
* 1982 മേയ് 24-നും 1987 മാർച്ച് 3-നും ഇടയിൽ കെ. കരുണാകരൻ മന്ത്രിസഭയിൽ ഇദ്ദേഹം ഭക്ഷ്യ പൊതുവിതരണ മന്ത്രിയായിരുന്നു.
* 1979-81 കാലത്ത് ഹൗസ് കമ്മിറ്റിയംഗം.
* 1978 ജനുവരി 27-നും 1978 ഒക്റ്റോബർ 3-നും ഇടയിൽ ഇദ്ദേഹം ആന്റണിയുടെ മന്ത്രിസഭയിൽ വിദ്യാഭ്യാസമന്ത്രിയായും സാമൂഹ്യക്ഷേമവകുപ്പ് മന്ത്രിയായും പ്രവർത്തിച്ചിട്ടുണ്ട്.
* 1970-71 കാലത്ത് ലൈബ്രറി അഡ്വൈസറി കമ്മിറ്റിയംഗം.
* 1963-ൽ കോട്ടക്കൽ ഗ്രാമപഞ്ചായത്തിന്റെ പ്രസിഡന്റായി. 1980 വരെ ഈ പദവിയിലിരുന്നു. 1978-ൽ മന്ത്രിയായപ്പോഴും പ്രസിഡന്റ് സ്ഥാനം അലങ്കരിച്ചിരുന്നു.
* മുസ്ലീം ലീഗിന്റെ കോഴിക്കോട് ജില്ലാ സെക്രട്ടറി.
* സംസ്ഥാന സഹകരണ ബാങ്ക് ഡയറക്ടർ
* കേരള ഫിഷർമെൻ വെൽഫെയർ കോർപ്പറേഷൻ ചെയർമാൻ
* ചന്ദ്രിക പത്രത്തിന്റെ മുൻ സബ് എഡിറ്ററും അസിസ്റ്റന്റ് എഡിറ്ററുമായിരുന്നു.
* “സമസ്ത കേരള സാഹിത്യ പരിഷത്തിന്റെ” സംസ്ഥാന എക്സിക്യൂട്ടീവ് അംഗം.

## തിരഞ്ഞെടുപ്പുകൾ

## പുസ്തകങ്ങൾ
* "അറബ് വേൾഡ് ആൻഡ് യൂറോപ്പ്", **[[ജമാൽ അബ്ദുന്നാസർ|നാസറിന്റെ]] ആത്മകഥ** ഉൾപ്പെടെ ധാരാളം പുസ്തകങ്ങളും ഇദ്ദേഹം രചിച്ചിട്ടുണ്ട്.

## അവലംബം

വർഗ്ഗം:1925-ൽ ജനിച്ചവർ
വർഗ്ഗം:അഞ്ചാം കേരള നിയമസഭയിലെ മന്ത്രിമാർ
വർഗ്ഗം:നിയമസഭാംഗമായിരിക്കെ മരണപ്പെട്ടവർ
വർഗ്ഗം:കേരളത്തിലെ വിദ്യാഭ്യാസവകുപ്പ് മന്ത്രിമാർ
വർഗ്ഗം:കേരളത്തിലെ ഭക്ഷ്യവകുപ്പ് മന്ത്രിമാർ
വർഗ്ഗം:കേരളത്തിലെ പൊതുവിതരണവകുപ്പ് മന്ത്രിമാർ
വർഗ്ഗം:കേരളത്തിലെ സാമൂഹികക്ഷേമവകുപ്പ് മന്ത്രിമാർ
വർഗ്ഗം:നാലാം കേരള നിയമസഭാംഗങ്ങൾ
പ്രാഥമിക ശുശ്രൂഷ

അത്യാസന്ന നിലയിൽ ഉള്ള ഒരു രോഗിയെ വൈദ്യശ്രദ്ധയിൽ എത്തിക്കുന്നതിന് മുൻപേ നൽകേണ്ട പ്രാഥമിക ശുശ്രൂഷയാണ് പ്രാഥമിക ജീവൻ രക്ഷാ ശുശ്രൂഷ (പ്ര ജി ശു)(Basic Life Support) എന്ന് പറയുന്നത്. ഈ ശുശ്രൂഷ ചട്ടം രോഗിയെ വൈദ്യശ്രദ്ധയിൽ എത്തുന്നതിനു മുൻപുള്ള മരണത്തിൽനിന്നോ ഗുരുതര പരിണാമങ്ങളിൽനിന്നോ രക്ഷിക്കുന്നു. പ്ര ജി ശു വിൽ പരിശീലനം ലഭിച്ചിട്ടുള്ള ആർക്കും ഇത് നൽകാവുന്നതാണ് എന്ന് മാത്രമല്ല യാതൊരു പ്രത്യേക ചികിത്സ സജ്ജീകരണങ്ങളും ഇതിനു ആവശ്യവുമില്ല.
ഹൃദയാഘാതം, മുങ്ങൽ(drowning), ശ്വാസതടസ്സം(chocking) മുതലായ പ്രശ്നങ്ങൾക്ക് വേണ്ട ശുശ്രൂഷ ചട്ടം പ്ര ജി ശു വിൽ ഉൾകൊള്ളിച്ചിരിക്കുന്നു. ചെറിയ ഒരു പരിശീലന പാഠ്യക്രമത്തിലൂടെ വൈദഗ്ദ്ധ്യം നേടാവുന്ന ഒരു ശുശ്രൂഷാ ക്രമം ആണ് പ്ര ജി ശു.

വർഗ്ഗം:ചികിത്സാരീതികൾ
പെണ്ണ്

ലഘുചിത്രം|155x155ബിന്ദു|ജീവശാസ്ത്രജ്ഞർ സ്ത്രീയ്ക്ക് ഉപയോഗിക്കുന്ന ചിഹ്നം.
ഇണ ചേർന്ന്; പ്രസവിച്ചോ, മുട്ടയിട്ടൊ വംശവർദ്ധന നടത്തുന്ന ജീവികളിൽ അണ്ഡദാതാവിനെ **പെണ്ണ്** എന്ന് വിളിക്കുന്നു.ലൈംഗിക പ്രത്യുത്പാദനത്തിൽ വലിയ ബീജകോശത്തെയാണ് അണ്ഡം എന്നു പറയുന്നത്. മനുഷ്യരിൽ ഉൽപ്പെടെ, മിക്ക പെൺ-വർഗത്തില്പെട്ട  സസ്തനികളിലും രണ്ട് എക്സ് ക്രോമസുകളാണ് ഉണ്ടാവുക. ഇതൊരു സിസ്ജെൻഡർ വിഭാഗമാകുന്നു. 

വർഗ്ഗം:പെൺ വർഗ്ഗം
വർഗ്ഗം:സ്ത്രീകൾ
വർഗ്ഗം:ലിംഗം
വർഗ്ഗം:ലിംഗഭേദം
ഗാമീറ്റ്

പ്രത്യുത്പാദനപക്രിയയിൽ പങ്കെടുക്കുന്ന കോശങ്ങളെയാണ് **ഗാമീറ്റുകൾ** എന്നു പറയുന്നത്. പുരാതന ഗ്രീക്ക് ഭാഷയിൽ ഭർത്താവ് എന്ന അർത്ഥമുള്ള γαμέτης *ഗാമീറ്റെസ്*; ഭാര്യ എന്നർത്ഥമുള്ള γαμετή *ഗാമീറ്റ്* എന്നിവയിൽ നിന്നാണ് വാക്കിന്റെ ഉദ്ഭവം. ലൈംഗികപ്രജനനത്തിന്റെ ഭാഗമായ കോശസംയോജനത്തിനിടെ ഒരു ഗാമീറ്റ് മറ്റൊന്നുമായി യോജിച്ചാണ് (ഫെർട്ടിലൈസേഷൻ) സൈഗോട്ട് എന്ന കോശമുണ്ടാകുന്നത്. 

രണ്ടു തരം മോർഫോളജിയുള്ള ഗാമീറ്റുകൾ ഉത്പാദിപ്പിക്കുന്ന സ്പീഷീസുകളിൽ പെൺ ജീവി ഉത്പാദിപ്പിക്കുന്ന ഗാമീറ്റായിരിക്കും വലുത്. ഇതിനെ അണ്ഡം എന്നാണ് വിളിക്കുന്നത്. പുരുഷജീവിയുടെ ഗാമീറ്റ് വാൽമാക്രിയുടെ ആകൃതിയുള്ള ബീജം ആണ്. ഇത്തരം വൈജാത്യത്തെ അനൈസോഗാമി എന്നോ ഹെറ്ററോഗാമി എന്നോ ആണ് വിളിക്കുന്നത്. മനുഷ്യരിൽ അണ്ഡത്തിന് ബീജത്തിനേക്കാൾ 100,000 മടങ്ങ് വലിപ്പമുണ്ട്.

രണ്ടുതരം ഗാമീറ്റുകൾക്കും ഒരേ വലിപ്പവും ആകൃതിയുമുണ്ടാക്കുന്ന സാഹചര്യമാണ് ഐസോഗാമി. 

ഓസ്ട്രിയൻ ജീവശാസ്ത്രജ്ഞനായ ഗ്രെഗർ മെൻഡലാണ് ഗാമീറ്റ് എന്ന പദം ഈ അർത്ഥത്തിൽ ആദ്യമായി ഉപയോഗിച്ചത്. ഗാമീറ്റുകളിൽ വ്യക്തിയുടെ പകുതി ജനിതകവിവരങ്ങൾ കാണപ്പെടും. 

## അവലംബം
കേസർബായ് കേർകർ

ജയ്പൂർ- അത്രൗളി ഘരാനയിലെ പ്രശസ്തയായ ഒരു ഹിന്ദുസ്ഥാനി സംഗീതജ്ഞയായിരുന്നു **കേസർബായ് കേർകർ**(ജൂലൈ 13, 1892 – സെപ്റ്റംബർ16, 1977).

## ആദ്യകാല ജീവിതം
ഗോവയിലെ പോണ്ട താലൂക്കിൽ കേരി എന്ന ഗ്രാമത്തിലായിരുന്നു ജനനം. എട്ടാമത്തെ വയസ്സിൽ കോലാപ്പൂരിലേക്ക് താമസം മാറി. അവിടെ 8 മാസത്തോളം അബ്ദുൾ കരീം ഖാന്റെ ശിക്ഷണത്തിൽ സംഗീതം അഭ്യസിച്ചു. തിരികെ ഗോവയിലെത്തിയ ശേഷം രാമകൃഷ്ണബുവ വാസെയുടെ ശിഷ്യയായി. 16-ആം വയസ്സിൽ മുംബൈയിലെത്തിയ കേസർബായ് പല ഗുരുക്കന്മാർക്കു ശേഷം ഒടുവിൽ  1921-ൽ ജയ്പൂർ-അത്രൗളിഘരാനയുടെ സ്രഷ്ടാവായ ഉസ്താദ് അല്ലാദിയാ ഖാൻ-ന്റെ അരികിലെത്തി.

## കലാജീവിതം
വളരെ കുറച്ചു മാത്രം റെക്കോർഡുകൾ ചെയ്തിട്ടുള്ള കേസർബായ് വിശിഷ്ടസദസ്സുകളിലെ ആലാപനങ്ങളിലൂടെയാണ് പ്രശസ്തിയിലേക്കുയർന്നത്. താൻ കേർകറുടെ ആരാധകനാണെന്ന് പ്രസ്താവിച്ച രവീന്ദ്രനാഥ ടാഗോർ ഇവരെ *സ്വരശ്രീ* എന്നു വിശേഷിപ്പിച്ചു.   1977-ൽ വൊയേജർ 1,2 ബഹിരാകാശ പേടകങ്ങളിൽ ലോകത്തിന്റെ വിവിധഭാഗങ്ങളിൽ നിന്നുള്ള സംഗീതം ആലേഖനം ചെയ്ത *വൊയേജർ ഗോൾഡൻ റെക്കോർഡ്*-ൽ ഇവർ പാടിയ *ജാത് കഹാം ഹോ* എന്ന ഭൈരവി രാഗത്തിലെ കൃതി ഉൾപ്പെടുത്തിയിരുന്നു. തന്റെ ദീർഘകാലത്തെ സംഗീതസപര്യയിലും കേസർബായ് ശിഷ്യരായി ആരെയും സ്വീകരിച്ചിരുന്നില്ല.

1969-ൽ പദ്മഭൂഷൺ ബഹുമതി ലഭിച്ചു. 1977 സെപ്റ്റംബർ 16-ന് നിര്യാതയായി.

## അവലംബം

## പുറം കണ്ണികൾ
* ഗോൾഡൻ റെക്കോർഡ്, വൊയേജറിന്റെ ഫലകത്തിലെ ലിഖിതങ്ങൾ
* മ്യൂസിക് പേജ്, വിജയ പാരികർ ലൈബ്രറി ഓഫ് ഇന്ത്യൻ ക്ലാസ്സിക്കൽ മ്യൂസിക്
* ഫോട്ടോ ആൽബം, വിജയ പാരികർ ലൈബ്രറി ഓഫ് ഇന്ത്യൻ ക്ലാസ്സിക്കൽ മ്യൂസിക്
* തന്റെ പാട്ടുകൾ റെക്കോഡ് ചെയ്യരുതെന്ന് ശഠിച്ചു, പൂ മോഷ്ടിക്കാൻ വരുന്നവരുടെ തലയിലേക്ക് വെള്ളമൊഴിക്കും; അറിയണം കേസർബായിയെ

വർഗ്ഗം:ഹിന്ദുസ്ഥാനി സംഗീതജ്ഞർ
വർഗ്ഗം:പത്മഭൂഷൺ പുരസ്കാരം ലഭിച്ചവർ
വർഗ്ഗം:ജൂലൈ 13-ന് ജനിച്ചവർ
വർഗ്ഗം:1892-ൽ ജനിച്ചവർ
വർഗ്ഗം:സെപ്റ്റംബർ 16-ന് മരിച്ചവർ
വർഗ്ഗം:1977-ൽ മരിച്ചവർ
എഡ്മണ്ട് തോമസ് ക്ലിന്റ്

**എഡ്മണ്ട് തോമസ് ക്ലിന്റ്** (ജീവിതകാലം: 1976–1983) കുട്ടിക്കാലത്തു തന്നെ വളരെയധികം ചിത്രങ്ങൾ വരച്ച് ലോകത്തെ അതിശയിപ്പിച്ച ഒരു കുട്ടിയായിരുന്നു. ക്ലിന്റ് ജീവിച്ചിരുന്ന ഏഴു വയസ്സിനുള്ളിൽ തന്നെ 25,000 ത്തോളം ചിത്രങ്ങൾ വരച്ചിരുന്നു.

## ജീവചരിത്രം
1976 മേയ് 19 നു എം.ടി.ജോസഫ്-ചിന്നമ്മ ദമ്പതികൾക്ക് ജനിച്ച ഏക മകനായിരുന്നു ക്ലിന്റ് എന്ന ചുരുക്കപ്പേരിൽ വിളിച്ചിരുന്ന എഡ്മണ്ട് തോമസ് ക്ലിന്റ്. തീരെ ചെറുപ്പത്തിൽത്തന്നെ ഈ കുട്ടി ചിത്രങ്ങളോട് പ്രായത്തിൽ കവിഞ്ഞ താൽപര്യം കാണിച്ചിരുന്നു എന്ന് മാതാപിതാക്കൾ പറയുന്നു. തന്റെ വീടിന്റെ അടുത്തുള്ള ക്ഷേത്രങ്ങളിലെ ആഘോഷങ്ങളുടെ ചിത്രങ്ങൾ വരക്കുന്നതിനായിരുന്നു ക്ലിന്റിന് ഏറെ താൽപര്യം. സാധാരണ രീതിയിൽ വർഷങ്ങളുടെ തപസ്യകൊണ്ടു മാത്രം വരച്ചുതീർക്കാൻ കഴിയുന്ന മനോഹരമായ അനവധി ചിത്രങ്ങൾ ക്ലിന്റ് തന്റെ ക്ഷണികമായ ജീവിതത്തിനുള്ളിൽ വരച്ചു തീർത്തിരുന്നു. ക്ലിന്റിന് 5 വയസ്സുള്ളപ്പോൾ തന്നെ ചിത്രരചനാ മത്സരങ്ങളിലും മറ്റും സമ്മാനങ്ങൾ ലഭിക്കുകയുണ്ടായി. വൃക്കകൾക്കു സംഭവിച്ച ഗുരുതരമായ രോഗം മൂലം തന്റെ ഏഴാമത്തെ ജന്മദിനത്തിനു മുമ്പായി 1983 ഏപ്രിൽ 15നു വിഷുദിനത്തിൽ ക്ലിന്റ് മരണമടഞ്ഞു.

## ചിത്ര പ്രദർശനങ്ങൾ
ക്ലിന്റ് വരച്ച ചിത്രങ്ങളുടെ പ്രദർശനങ്ങൾ തിരുവനന്തപുരത്ത് നടക്കുകയുണ്ടായി. കൂടാതെ ക്ലിന്റിന്റെ ഓർമ്മക്കായി ചിത്രരചനാ മത്സരവും നടന്നു വരാറുണ്ട്.  
## ചലച്ചിത്രം
ആനന്ദഭൈരവി എന്ന മലയാള ചലചിത്രത്തിന്റെ പ്രചോദനം ക്ലിന്റിന്റെ ജീവിതമായിരുന്നു എന്ന് സംവിധായകൻ ജയരാജ് പറയുന്നു. വളരെ ചെറുപ്പത്തിൽ മരണമടയുന്ന അസാമാന്യ സംഗീതപാടവമുള്ള ഒരു കുട്ടിയുടെ കഥ പറയുന്ന ചിത്രമായിരുന്നു ആനന്ദഭൈരവി.

2014 സെപ്റ്റംബറിൽ പ്രശസ്ത ചലച്ചിത്ര സംവിധായകൻ ഹരികുമാർ ക്ലിന്റിന്റെ ജീവിതത്തെ ആസ്പദമാക്കി താൻ പുതിയൊരു ചിത്രമുണ്ടാക്കുകയാണെന്ന് പ്രഖ്യാപിച്ചു. 'ക്ലിന്റ്' എന്നുതന്നെ പേരിട്ട ചിത്രം ഷൂട്ടിങ് തീർന്ന് 2017 ഓഗസ്റ്റ് 11-ന് പുറത്തിറങ്ങി. മാസ്റ്റർ അലോക് പ്രധാന കഥാപാത്രത്തെ അവതരിപ്പിച്ച ചിത്രത്തിൽ ഉണ്ണി മുകുന്ദൻ, റിമ കല്ലിങ്കൽ തുടങ്ങിയവർ മറ്റ് പ്രധാന വേഷങ്ങളിലെത്തുന്നു.

## സ്രോതസ്സുകൾ
*
*.

## അവലംബങ്ങൾ

## പുറത്തേക്കുള്ള കണ്ണികൾ
*പഞ്ചാബിൽ ക്ലിന്റിന്റെ ഓർമ്മക്കായി നടന്ന ചിത്രപ്രദർശനത്തെക്കുറിച്ച്
*ഒരു രാജകുമാരന്റെ ഹ്രസ്വകാലം
*ക്ലിന്റ് : നിറങ്ങളുടെ രാജകുമാരൻ 
*ആനന്ദഭൈരവി ചലച്ചിത്രം - ഐ.എം.ഡി.ബി പ്രൊഫൈൽ

വർഗ്ഗം:കേരളത്തിലെ കലാകാരന്മാർ
വർഗ്ഗം:കേരളത്തിലെ ചിത്രകാരന്മാർ
വർഗ്ഗം:1976-ൽ ജനിച്ചവർ
ബേബി ഹൽദാർ

ഇരുട്ടും വെളിച്ചവും (ബം.আলো-আঁধারি, ആലോ ആന്ധാരി) എന്ന കൃതിയുടെ രചയിതാവാണ്  **ബേബി ഹൽദാർ** , . ഒരു വീട്ടുവേലക്കാരിയുടെ ആത്മകഥാകഥനമായ ഈ കൃതി മലയാളമടക്കം മിക്ക ഭാരതീയഭാഷകളിലേക്കും,മറ്റു വിദേശഭാഷകളിലേക്കും പരിഭാഷ ചെയ്യപ്പെട്ടിട്ടുണ്ട്. 
### ജീവചരിത്രം
കാഷ്മീരിലെ ഏതോ ഗ്രാമത്തിലെ നിർദ്ധന കുടുംബത്തിൽ ജനിച്ച്, പിന്നീട്  പശ്ചിമബംഗാളിലേക്ക് താമസം മാറ്റിയ  ബേബി ഹൽദാറിന്റെ പിതാവ് പട്ടാളക്കാരനായിരുന്നു. ജോലിയിൽ നിന്ന് വിരമിച്ചശേഷം കുടുംബം ദുർഗ്ഗാപൂരിലേക്കും പിന്നെ മൂർഷിദാബാദിലേക്കും താമസം മാറ്റി. ജീവിത സംഘർഷങ്ങൾ സഹിക്കാനാവാഞ്ഞ് അമ്മ വീടും കുടുംബവും ഉപേക്ഷിച്ച് പോയി. പിതാവ് രണ്ടും മൂന്നും തവണ വിവാഹിതനായി.  ഏഴാം തരത്തിൽ പഠിച്ചുകൊണ്ടിരുന്ന പന്ത്രണ്ടുകാരിയായിരുന്ന ബേബി തന്നേക്കാൾ ഇരട്ടി വയസ്സുളള ഒരാൾക്ക്  വിവാഹം ചെയ്തു കൊടുക്കപ്പെട്ടു. ഭർതൃകുടുംബത്തിലെ പീഡനങ്ങൾ അസഹ്യമായിത്തീർന്നപ്പോൾ ബേബി മൂന്നു മക്കളേയും കൊണ്ട് ആദ്യം ഫരീദാബാദിലും പിന്നീട് ഗുഡ്ഗാവിലും എത്തിപ്പെട്ടു. ഉപജീവനത്തിനായി വീട്ടുജോലിക്കാരിയായി. ഒരു നിയോഗമെന്നപോലെ സുപ്രസിദ്ധ ഹിന്ദി സാഹിത്യകാരൻ പ്രേംചന്ദിന്റെ പൌത്രൻ പ്രബോധ് കുമാറിന്റെ വീടായിരുന്നു അത്. ബേബിക്ക് പുസ്തകങ്ങളോയുളള താത്പര്യം കണ്ടറിഞ്ഞ പ്രൊഫസ്സർ അവളെ പ്രോത്സാഹിപ്പിക്കുകയും സ്വന്തം കഥ, സ്വന്തം ശൈലിയിൽ പറയാൻ പ്രേരിപ്പിക്കയും ചെയ്തു. അതിന്റെ ഫലമാണ് ഇരുട്ടും വെളിച്ചവും എന്ന ഈ കൃതി. 

### അവലംബം


വർഗ്ഗം:ആത്മകഥകൾ
സിപ്പോ

റീഫിൽ ചെയ്യാവുന്ന ലോഹനിർമ്മിതമായ ഒരു ലൈറ്റർ ആണ് **സിപ്പോ**. അമേരിക്കയിലെ പെൻസിൽ വാനിയയിലുള്ള സിപ്പോ മാനുഫാക്ചറിങ്ങ് കമ്പനി ആണ് സിപ്പോ നിർമ്മിക്കുന്നത്.ഒരു ഓസ്ട്രിയൻ സിഗരറ്റ് ലൈറ്ററിൽ നിന്നും പ്രചോദനം ഉൾക്കൊണ്ടായിരുന്നു സിപ്പോ നിർമ്മിക്കപ്പെട്ടത്. ഇപ്പോൾ ആയിരക്കണക്കിന് ഡിസൈനുകളിൽ സിപ്പോ ഇറങ്ങിയിട്ടുണ്ട്.

## കമ്പനിയുടെ ചരിത്രം
1932ഇൽ ജോർജ്ജ് സി ബ്ലൈസ്ഡൽ ആണ് സിപ്പോ മാനുഫാക്ചറിങ്ങ് കമ്പനി സ്ഥാപിച്ചത്. സിപ്പോയ്ക്ക് ആ പേരു വരാൻ കാരണം ബ്ലൈഡ്സലിനു സിപ്പർ എന്ന ശബ്ദം ഇഷ്ടമായതു കൊണ്ടായിരുന്നു.1936 മാർച്ച് 3 ആം തിയ്യതി സിപ്പോയ്ക്ക് പേറ്റന്റ് ലഭിച്ചു.ആദ്യഘട്ടത്തിൽ സിപ്പോ നിർമ്മിച്ചിരുന്ന പട്ടാളക്കാർക്കു വേണ്ടിയായിരുന്നു. രണ്ടാം ലോക മഹായുദ്ധത്തിന്റെ സമയത്ത് അമേരിക്കൻ പട്ടാളക്കാർക്കിടയിൽ സിപ്പോ വ്യാപകമായി ഉപയോഗിക്കപ്പെട്ടു. എത്ര മോശം കാലാവസ്ഥയിലും ഉപയോഗിക്കാൻ കഴിയുന്ന വിധത്തിൽ രൂപം ചെയ്തതായതു കൊണ്ട് പട്ടാളക്കാർ സിപ്പോ ഉപയോഗിച്ചു.അക്കാലത്ത് പിത്തളയിലായിരുന്നു സിപ്പോ നിർമ്മിച്ചിരുന്നത്. പക്ഷേ യുദ്ധകാലത്ത് പിത്തളയുടെ ലഭ്യതക്കുറവു കാരണം സ്റ്റീലിൽ നിർമ്മിക്കാൻ തുടങ്ങി. യുദ്ധത്തിനു ശേഷം, 1960 കളിൽ സിപ്പോ ലൈറ്ററുകൾ വ്യാപകമായി പരസ്യങ്ങളിൽ ഉപയോഗിക്കാൻ തുടങ്ങി. സിപ്പോ ലൈറ്ററുകൾ ഒരേ സമയം കലാസ്ർഷ്ടിയും സാങ്കേതികമികവുള്ളവയുമായിരുന്നു. സിപ്പോയുടെ അടിസ്ഥാനപരമായ സാങ്കേദികവിദ്യ മാറ്റമില്ലാതെ തുടർന്നു.പെൻസിൽ വാനിയയിലെ ബ്രാഡ്ഫോർഡിൽ സിപ്പോ/കേസസ് വിസിറ്റേഴ്സ് സെന്റർ എന്ന പേരിൽ സിപ്പോ മ്യൂസിയം ഉണ്ട്. അവിടെ സിപ്പോയുടെ അപൂർവ്വവും വൈവിദ്ധ്യങ്ങളുമായ സിപ്പോ ലൈറ്ററുകൾ പ്രദർശിപ്പിച്ചിരിക്കുന്നു.

## ചിത്രശാല

Image:Zippo Detail.jpg|Zippo's flint-wheel Ignition
Image:Zippo-Slim-1968-Lit.jpg|A lit 1968 slim model Zippo
Image:Zippo.JPG|An open full-size Navy Zippo
Image:Zippo-Lighter Gold-Dust w brass-insert.jpg|Brass-based case design with matched insert coloring
File:Zippo Lighters Point of Sale Display Northville MichiganJPG.JPG|Zippo point of sale display


## പുറത്തേയ്ക്കുള്ള കണ്ണികൾ
സിപ്പോ ഔദ്യോഗിക വെബ് സൈറ്റ്

വർഗ്ഗം:ഉപകരണങ്ങൾ
ബോറീയലോസോറസ്

ടൈറ്റനോസോറീൻ കുടുംബത്തിൽ പെട്ട വളരെ വലിയ ഒരു ദിനോസറായിരുന്നു **ബോറീയലോസോറസ്**. സോറാപോഡ് ഇനത്തിൽ പെട്ട ഇവയുടെ ഫോസ്സിൽ ചൈനയിൽ നിന്നും ആണ് കണ്ടു കിട്ടിയിടുള്ളത് .  അന്ത്യ ക്രിറ്റേഷ്യസ് കാലത്ത് ജീവിച്ചിരുന്ന ഇവയ്ക്ക് മംഗോളിയയിൽ ജീവിച്ചിരുന്ന മറ്റൊരു ടൈറ്റനോസോറീൻ ആയ Opisthocoelicaudia മായി സാമ്യം ഉണ്ട് . 2004 ൽ ആണ് ഇവയുടെ വർഗ്ഗികരണം നടന്നത്.

## ശാരീരിക ഘടന
നാൽക്കാലിയും സസ്യഭോജിയും ആയിരുന്ന ബോറീയലോസോറസ്സിന് ഏകദേശ ഉയരം 12  മീറ്റർ ആയിരുന്നു , ഭാരം 10  ടൺ ആണ് കണക്കകിയിടുള്ളത്.

## അവലംബം
*H. You, Q. Ji, M. C. Lamanna, J. Li, and Y. Li. (2004). "A titanosaurian sauropod dinosaur with opsithocoelous caudal vertebrae from the early Late Cretaceous of Liaoning province, China". *Acta Geologica Sinica* 78(4):907-911

വർഗ്ഗം:ഏഷ്യൻ ദിനോസറുകൾ
വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ
ഹബ്ബ ഖാതുൻ

16-ആം നൂറ്റാണ്ടിൽ ജീവിച്ചിരുന്ന ഒരു കാശ്മീരി കവയിത്രിയായിരുന്നു **ഹബ്ബ ഖാതുൻ**. ചന്ദ്രഹാർ ഗ്രാമത്തിൽ ഒരു കർഷകകുടുംബത്തിൽ ജനിച്ച ഹബ്ബയുടെ കുട്ടിക്കാലത്തെ വിളിപ്പേര് *ജൂൻ* എന്നായിരുന്നു. അക്കാലത്തെ സാധാരണ പെൺകുട്ടികളിൽ നിന്നും വത്യസ്തമായി ജൂൻ കുട്ടിക്കാലത്തെ തന്നെ എഴുത്തും വായനയും അഭ്യസിച്ചിരുന്നു.  ഒരു കർഷക യുവാവുമായുള്ള. ആദ്യവിവാഹത്തിൽ നിന്ന് മോചിതയായ ജൂനിനെ, പിൽക്കാലത്ത് കശ്മീർ ഭരണാധികാരിയായിത്തീർന്ന യൂസുഫ് ഷാ ചാക് വിവാഹം കഴിച്ചു. ഇക്കാലത്താണ് ഹബ്ബ ഖാതുൻ എന്ന പേരിലറിയപ്പെട്ട് തുടങ്ങിയത്.

സ്നേഹവും വേദനയും വിരഹവും ചെറിയ ചിന്താശകലങ്ങളും പ്രമേയങ്ങളാക്കിയ ഹബ്ബയുടെ ഗാനങ്ങൾ ഇന്നും കശ്മീരിൽ ജനപ്രിയങ്ങളാണ്. ഇവരുടെ ജീവിതത്തെ ആസ്പദമാക്കി ബഷീർ ബാദ്ഗാമി ഒരുക്കിയ ടെലിഫിലിം എഴുപതുകളിൽ കശ്മീർ ദൂരദർശൻ സംപ്രേഷണം ചെയ്തിരുന്നു

## പുറത്തേക്കുള്ള കണ്ണികൾ
* ഹബ്ബ ഖാതുൻ - ഫിലോമില ഓഫ് മിഡീവൽ കശ്മീർ, പ്രൊ. കെ.എൻ. ധാർ 

## അവലംബം

വർഗ്ഗം:കാശ്മീരി കവികൾ
വീണാ ജോർജ്ജ്

പതിനാല്, പതിനഞ്ച് നിയമസഭകളിലെ അംഗവും രണ്ടാം പിണറായി സർക്കാറിലെ ആരോഗ്യം, വനിത, ശിശു വികസന വകുപ്പ് എന്നീ വകുപ്പുകളുടെ ചുമതലയുള്ള മന്ത്രിയുമാണ് **വീണ ജോർജ്ജ്**. കേരളത്തിൽ ഒരു വാർത്താ ചാനലിന്റെ എക്സിക്യൂട്ടീവ് എഡിറ്ററാകുന്ന ആദ്യ വനിതയാണ് വീണ. കൊച്ചിൻ ചേമ്പർ ഓഫ് കൊമേഴ്സിന്റെ ഉമടസ്ഥതയിൽ തുടങ്ങിയ ടിവി ന്യൂ എന്ന ചാനലിലൂടെയാണ്, വീണ ഈ സ്ഥാനത്തെത്തുന്നത്. കൈരളി ചാനലിലൂടെയാണ് വീണ ടെലിവിഷൻ ജേർണലിസം ആരംഭിച്ചത്. തുടർന്ന്  ഇന്ത്യാവിഷൻ ചാനലിന്റെ ഡെപ്യൂട്ടി ന്യൂസ് എഡിറ്റർ വരെയായി ഉയർന്നു. റിപ്പോർട്ടർ ടിവി തുടങ്ങിയപ്പോൾ മുതൽ അവിടെയും വാർത്താവതാരകയായി വീണ ഉണ്ടായിരുന്നു. അവിടെ നിന്നു മനോരമ ന്യൂസിലേക്കു ചുവടുമാറ്റിയ വീണ ടിവി ന്യൂ തുടങ്ങിയപ്പോൾ അതിന്റെ അമരക്കാരിയായി എത്തുകയായിരുന്നു. 2016, 2021 വർഷങ്ങളിലെ നിയമസഭാ തെരഞ്ഞെടുപ്പിൽ പത്തനംതിട്ട ജില്ലയിലെ ആറന്മുള മണ്ഡലത്തിൽ നിന്ന് ഇടതുപക്ഷ ജനാധിപത്യമുന്നണി സ്ഥാനാർത്ഥിയായി സിപിഐ(എം) പാനലിൽ മത്സരിച്ചു വിജയിച്ചു.

## ജീവിതരേഖ
1976 ആഗസ്റ്റ് 03-ന് കേരളത്തിലെ തിരുവനന്തപുരത്ത് അഡ്വ. പി. ഇ. കുര്യാക്കോസിന്റെയും റോസമ്മ കുര്യാക്കോസിന്റെയും മകളായാണ് വീണ ജോർജ്ജ്  ജനിച്ചത്. പത്തനംതിട്ടയിലെ മൗണ്ട് ബെഥാനി ഹൈസ്കൂളിൽ നിന്ന് സ്കൂൾ വിദ്യാഭ്യാസം പൂർത്തിയാക്കി.  തിരുവനന്തപുരം ഗവൺമെന്റ് വിമൻസ് കോളേജിൽ നിന്ന് ഫിസിക്സിൽ ബി.എസ്‌സി ബിരുദവും, ബിരുദാനന്തര ബിരുദവും (എം.എസ്‌.സി.) നേടിയ ശേഷം കേരള സർവകലാശാലയുടെ റാങ്ക് ഹോൾഡറായി ബി.എഡ്. പൂർത്തിയാക്കി.. കൈരളി ടി.വി.,മനോരമ ന്യൂസ് ചാനലുകളിൽ വാർത്ത അവതാരകയായി പ്രവർത്തിച്ചിട്ടുണ്ട്.

പത്രപ്രവർത്തനം തന്റെ കരിയറായി തിരഞ്ഞെടുക്കുന്നതിന് മുമ്പ്, പത്തനംതിട്ട കാതോലിക്കേറ്റ് കോളേജിൽ ഒരു വർഷം ഭൗതികശാസ്ത്രം അദ്ധ്യാപികയായി ജോലി ചെയ്തു. കൈരളി ടിവിയിൽ ജേണലിസ്റ്റ് ട്രെയിനിയായി ചേർന്ന അവർ പ്രമുഖ മലയാള വാർത്താ ചാനലുകളിൽ 16 വർഷം നീണ്ട വിജയകരമായ കരിയർ നയിച്ചു. 2015 ൽ മലയാളം വാർത്താ ചാനലായ ടിവി ന്യൂവിന്റെ എക്സിക്യൂട്ടീവ് എഡിറ്ററായി ചുമതലയേറ്റ അവർ അങ്ങനെ ചെയ്യുന്ന ആദ്യ വനിതയായി മാറുകയും ചെയ്തു. ഹയർ സെക്കൻഡറി സ്കൂൾ അധ്യാപകനായ ഡോ. ജോർജ് ജോസഫിനെയാണ് അവർ വിവാഹം കഴിച്ചിരിക്കുന്നത്.

## പുരസ്കാരം
മികച്ച വാർത്താ അവതാരകയ്ക്കുള്ള ജേസി ഫൗണ്ടേഷൻ അവാർഡ്
2011-ലെ മികച്ച ടെലിവിഷൻ അവതരണത്തിനുള്ള പുരസ്‌കാരം
ഏഷ്യവിഷൻ വാർത്താ വിശകലനത്തിനുള്ള പുരസ്‌കാരം
മികച്ച വാർത്താ അവതരണത്തിനുള്ള "2010-ലെ സംസ്ഥാന ടെലിവിഷൻ അവാർഡ്
നീലേശ്വരം സുരേന്ദ്രൻ സ്മാരക പുരസ്‌ക്കാരം
ഇന്ത്യ പ്രസ് ക്ലബ് ഓഫ് നോർത്ത് അമേരിക്ക മികച്ച വാർത്താവതാരക.

## അവലംബം


വർഗ്ഗം:1976-ൽ ജനിച്ചവർ
വർഗ്ഗം:ഓഗസ്റ്റ് 3-ന് ജനിച്ചവർ
വർഗ്ഗം:മലയാള ദൃശ്യമാദ്ധ്യമ പ്രവർത്തകർ
വർഗ്ഗം:കേരളത്തിലെ പത്രപ്രവർത്തകർ
വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:കേരള നിയമസഭയിലെ വനിതാ മന്ത്രിമാർ
വർഗ്ഗം:പതിനാലാം കേരളനിയമസഭാ അംഗങ്ങൾ
വർഗ്ഗം:പതിനഞ്ചാം കേരളനിയമസഭയിലെ മന്ത്രിമാർ
വർഗ്ഗം:കേരളത്തിലെ ആരോഗ്യവകുപ്പ് മന്ത്രിമാർ
പ്രകൃതിവാതകം

പ്രകൃതിയിൽ നിന്നും ലഭിക്കുന്ന ഹൈഡ്രോകാർബൺ വാതകമിശ്രിത്തെ പൊതുവിൽ പറയുന്ന നാമധേയമാണ് **പ്രകൃതി വാതകം**.  മീഥെയ്ൻ ആണ് ഭൂരിഭാഗവും അടങ്ങിയിട്ടുള്ളത്. ഇതുകൂടാതെ കാർബൺ ഡയോക്സൈഡ്, നൈട്രജൻ, ഹൈഡ്രജൻ സൾഫൈഡ് തുടങ്ങിയ വാതകങ്ങളും ഇതിൽ അടങ്ങിയിരിക്കുന്നു. നല്ലൊരു ഇന്ധനമാണ് പ്രകൃതിവാതകം. വൈദ്യുതോത്പാദനത്തിനും പാചകത്തിനും മറ്റ് ആവശ്യങ്ങൾക്കും പ്രകൃതിവാതകം ഉപയോഗിച്ചുവരുന്നു. കൽക്കരിപ്പാടങ്ങളോടു ചേർന്നാണ് മിക്കവാറും പ്രകൃതിവാതകത്തിന്റെ സ്രോതസ്സുകൾ കാണപ്പെടാറ്. ഭൂമിയിൽ വളരെ ആഴത്തിൽ പാറയിടുക്കുകളിലും മറ്റുമായി കുടങ്ങിക്കിടക്കുന്ന വാതകമാണിത്.

## തരങ്ങൾ
പ്രകൃതി വാതകങ്ങൾ അവ ഉല്പാദിപ്പിക്കുന്ന  അല്ലെങ്കിൽ ലഭിക്കുന്ന രീതി അനുസരിച്ചു പല തരത്തിലുണ്ട്.
### ജൈവ വാതകം

സൂക്ഷ്മാണുക്കൾ, ഓക്സിജന്റെ അസാന്നിധ്യത്തിൽ , അഴുകുന്ന ജൈവവസ്തുക്കളിൽ പ്രവർത്തിക്കുമ്പോഴുണ്ടാകുന്ന വാതകങ്ങളുടെ മിശ്രിതമാണ് ജൈവ വാതകം.
ഇതിൽ, 55-70 ശതമാനം നിറമോ മണമോ ഇല്ലാത്ത മീഥെയ്ൻ വാതകവും, 30-45 ശതമാനത്തോളം കാർബൺ ഡൈ ഓക്സൈഡും ചെറിയതോതിൽ ഹൈഡ്രജൻ സൾഫൈഡ്, നൈട്രജൻ, കാർബൺ മോണോക്സൈഡ്, ഈർപ്പം സിൽഒക്സയൻസ് എന്നിവയും അടങ്ങിയിരിക്കുന്നു. മീഥെയ്ൻ വാതകമാണ് കത്താനായി ഉപയോഗിക്കുന്നത്. കരിയോ പുകയോ ഇല്ലാത്ത ഇളം നീലനിറത്തിലുള്ള ജ്വാലയോടെ കത്തുന്ന ഈ വാതകം സുരക്ഷിതവും വിഷമില്ലാത്തതുമായ ഒരു ജൈവഇന്ധനം ആണ്.
## സംഭരണ രീതികൾ
### സമ്മർദ്ദിത സംഭരണം
ശുദ്ധീകരിച്ച പ്രകൃതിവാതകത്തെ മർദ്ദമുപയോഗിച്ച് ചുരുക്കി സിലിണ്ടറുകളിലും മറ്റുമായി സൂക്ഷിച്ചുവയ്ക്കാം. വാഹനങ്ങളിലും മറ്റും ഇന്ധനമായി ഇത് ഉപയോഗിക്കുകയും ചെയ്യാം. സമ്മർദ്ദിത പ്രകൃതിവാതകം എന്നാണ് ഇത് അറിയപ്പെടുന്നത്

### ദ്രവീകൃത സംഭരണം
ശുദ്ധീകരിച്ച പ്രകൃതിവാതകത്തെ തണുപ്പിച്ച് ദ്രാവകമാക്കി മാറ്റി സൂക്ഷിക്കുന്നതിനെയാണ് ദ്രവീകൃത പ്രകൃതിവാതകം എന്നു പറയുന്നത്. അതിശീത താപനിലകളിൽ മാത്രമേ ദ്രവീകൃത പ്രകൃതിവാതകം സുരക്ഷിതമായി സൂക്ഷിക്കാനാകൂ.

## അവലംബം

വർഗ്ഗം:ഇന്ധനങ്ങൾ
വർഗ്ഗം:പ്രകൃതിവാതകം
സീനനത്തേസിയ

ഓവിരാപ്ടോർ വിഭാഗത്തിൽ പെടുന്ന ഒരു ദിനോസർ ആണ് **സീനനത്തേസിയ**. അന്ത്യ ക്രിറ്റേഷ്യസ് കാലത്ത് ജീവിച്ചിരുന്ന ഇവയുടെ ഫോസ്സിൽ കണ്ടു കിട്ടിയിട്ടുള്ളത് ഉസ്ബെക്കിസ്ഥാനിൽ നിന്നും ആണ്. 1993-1994ൽ ആണ് ഇവയുടെ വിവരണവും വർഗ്ഗീകരണവും നടന്നത്. ജെനുസിന്റെ അടിസ്ഥാനം ആയ ആദ്യ ഫോസ്സിൽ ഹോലോ ടൈപ്പ്  N 401/12457 ആണ്.  ഇതിനു ശേഷം മറ്റൊരു ഫോസ്സിൽ കൂടി കിട്ടുകയുണ്ടായി (N 402/12457). കണ്ടെത്തിയിടുള്ള രണ്ടു ഫോസ്സിലും പ്രായപൂർത്തി ആയ ദിനോസറുകൾ ആണ് എന്ന് സ്ഥിരീകരിച്ചിട്ടുണ്ട് .

## ശാരീരിക ഘടന
വളരെ ചെറിയ ദിനോസർ ആയിരുന്നു ഇവ ഏകദേശം 2 അടി നീളവും ,1. 4 കിലോ ഭാരവും മാത്രമേ ഉണ്ടായിരുന്നുള്ളു.

## അവലംബം

വർഗ്ഗം:ഏഷ്യൻ ദിനോസറുകൾ
വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ
കിരൺ മജുംദാർ ഷാ

ഒരു ഇന്ത്യൻ വ്യവസായ സംഘാടകയാണ്  **കിരൺ മജുംദാർ ഷാ** (ജനനം. 23 മാർച്ച്‌  1953). ബാംഗ്ലൂർ ആസ്ഥാനമായ ബയോകോൺ എന്ന ബയോടെക് നോളജി കമ്പനിയുടെ ചെയർമാനും മാനേജിംഗ്  ഡയറക്ടറും ഐഐഎം ബാംഗ്ലൂരിന്റെ ഇപ്പോഴത്തെ ചെയർപേഴ്സനും ആണ് കിരൺ. 
ഫോർബ്സ് മാസികയുടെ ലോകത്തെ എറ്റവും ശക്തരായ 100 വനിതകളുടെ പട്ടികയിലും ഇകണോമിക് റ്റൈംസിന്റെ ബിസിനെസ്സ് പട്ടികയിൽ മികച്ച 50 സ്ത്രീകളുടെയും പട്ടികയിൽ ഇടം നേടിയിട്ടുണ്ട്.

## ജീവിത രേഖ
ഷായുടെ അച്ഛനും അമ്മയും ബാംഗ്ലൂരിൽ സ്ഥിരതാമസമാക്കിയ ഗുജറാത്തികൾ ആയിരുന്നു.
ബിഷപ്പ് കോട്ടൺ ഗേൾസ് ഹൈസ്കൂളിൽ  നിന്നു (1968)സ്കൂൾ വിദ്യാഭ്യാസം പൂർത്തിയാക്കിയ കിരൺ, മൗന്റ് കാർമൽ കോളേജി (ബാംഗ്ലൂർ യുണിവേഴ്സിറ്റി)ൽ (1973) നിന്ന് ജന്തുശാസ്‌ത്രത്തിൽ ബിരുദവും  മെൽബൺ യുണിവേഴ്സിറ്റിയിൽ(1975) നിന്ന് ബിരുദാനന്തര ബിരുദവും നേടി.

## അംഗീകാരങ്ങൾ
നിക്കെയ് ഏഷ്യാ പ്രൈസ് (2009)
എക്സ്പ്രെസ്സ് ഫാർമസ്യൂട്ടിക്കൽ സമ്മിറ്റ് അവാർഡ് (2009)
ഇകണോമിക് ടൈംസിന്റെ 'ബിസിനെസ്സ് വുമൺ ഓഫ് ദി ഇയർ' (2004)
ലോക സാമ്പത്തിക ഫോറത്തിന്റെ 'ടെക്നോളജിക്കൽ പയനിയർ' അംഗീകാരം
കർണാടക രാജ്യോത്സവ അംഗീകാരം(2004)
അമേരിക്കൻ ഇന്ത്യാ ഫൗണ്ടേഷൻ നൽകിയ 'കോർപറേറ്റ് ലീഡർഷിപ് അവാർഡ്'

വർഗ്ഗം:ഇന്ത്യൻ വ്യവസായികൾ
വർഗ്ഗം:അപൂർണ്ണ ജീവചരിത്രങ്ങൾ
വർഗ്ഗം:ബെംഗളൂരുവിൽ നിന്നുള്ളവർ
വർഗ്ഗം:1953-ൽ ജനിച്ചവർ
കെ.എ. റഹ്‌മാൻ

ചാലിയാർ സംരക്ഷണ സമിതിയുടെ സ്ഥാപകനേതാവായിരുന്നു അദ്രേയാക്ക എന്ന പേരിൽ അറിയപ്പെടുന്ന **കാവുങ്ങൽ ആമക്കോട് അബ്ദുൽ റഹ്‌മാൻ (കെ.എ. റഹ്‌മാൻ)**.

## സ്വകാര്യ ജീവിതം

കെ.എ. കുഞ്ഞോയി ഹാജിയുടേയും പൂത്തോട്ടത്തിൽ ബിയ്യക്കുട്ടി  ഹജ്ജുമ്മയുടെയും മൂന്നാമത്തെ മകനായി 1940 ൽ ജനിച്ചു. വാഴക്കാട് സ്കൂളിൽ നിന്ന് പ്രാഥമിക വിദ്യാഭ്യാസം നേടിയ അദ്ദേഹം അതിനു ശേഷം കോഴിക്കോട് എം.എം ഹൈസ്കൂളിൽചേർന്നാണ് പഠിച്ചത്. കൊയ്യപുരം കുഞ്ഞഹമ്മദ് ഹാജിയുടെ മകൾ സൈനബയെയാണ് വിവാഹം കഴിച്ചത്. വാഴക്കാട് ഗ്രാമപഞ്ചായത്തിലേക്ക് 1963ൽ തിരഞ്ഞെടുക്കപെട്ട അദ്ദേഹം ആദ്യം വൈസ് പ്രസിഡന്റ്‌ ആയും പിന്നീട് പ്രസിഡന്റ്‌ ആയും സേവനം അനുഷ്ഠിച്ചു. മുസ്ലിം ലീഗ് സ്ഥാനാർഥി ആയാണ് മത്സരിച്ചത്. കൊണ്ടോട്ടി ബ്ലോക്ക് പഞ്ചായത്ത് പ്രസിഡന്റ്‌ ആയും തിരഞ്ഞെടുക്കപ്പെട്ടിട്ടുണ്ട്.

## അവലംബം


വർഗ്ഗം:1940-ൽ ജനിച്ചവർ
വർഗ്ഗം:1999-ൽ മരിച്ചവർ
വർഗ്ഗം:ജനുവരി_1-ന് ജനിച്ചവർ
വർഗ്ഗം:ജനുവരി_11-ന് മരിച്ചവർ
വർഗ്ഗം:കേരളത്തിലെ പരിസ്ഥിതിപ്രവർത്തകർ
വർഗ്ഗം:മലപ്പുറം ജില്ലയിൽ ജനിച്ചവർ
മക്ക ഹറം ഉപരോധം

നവമ്പർ 20, ചൊവ്വ 1979 ന് മുസ്ലിങ്ങളുടെ ഏറ്റവും വിശുദ്ധമായ മക്കയിലെ മസ്ജിദുൽ ഹറം പള്ളി  ജുഹയ്മൻ അൽ  ഉതയ്ബിയുടെ നേതൃത്വത്തിൽ ഒരുസംഘം ആയുധധാരികൾ പിടിച്ചടക്കുകയും രണ്ടാഴ്ചക്കാലം ഉപരോധിക്കുകയും ചെയ്ത സംഭവമാണ് 1979ലെ മക്ക ഉപരോധം.

വർഗ്ഗം:സൗദി അറേബ്യയുടെ ചരിത്രം
വർഗ്ഗം:ആരാധനാലയങ്ങളിൽ നടന്ന കൂട്ടക്കൊലകൾ
വർഗ്ഗം:ബന്ധികളാക്കൽ
ദി ജംഗിൾ ബുക്ക്

റുഡ്യാർഡ് കിപ്ലിംഗ് എഴുതിയ പ്രശസ്തമായ കൃതി ആണ് **ദി ജംഗിൾ ബുക്ക്**. ഒരു കൂട്ടം കഥകളുടെ സമാഹാരം ആയാണ് ഇത് പ്രസിധികരിച്ചത് (1894). ഇന്ന് പൊതു സഞ്ചയത്തിൽ ഉള്ള ഈ പുസ്തകം പ്രോജക്ട് ഗുട്ടൻബർഗ്ൽ ഓൺലൈൻ ആയി ലഭ്യമാണ് .

## അദ്ധ്യായങ്ങൾ
മൊത്തം 14 അദ്ധ്യായങ്ങൾ ആണ് ഈ പുസ്തകത്തിൽ

## കഥാപാത്രങ്ങൾ
അകേല , ബാലു , ബഗീര , മൌഗ്ലി , അക്രു , സുര , ഷെർഖാൻ, ഖാ

## അവലംബം

വർഗ്ഗം:ഗ്രന്ഥങ്ങൾ
വർഗ്ഗം:ദി ജംഗിൾ ബുക്ക്
പണ്ഡിത രമാബായ്

ഇന്ത്യയിലെ ഒരു സാമൂഹ്യപ്രവർത്തകയും പരിഷ്കർത്താവുമായിരുന്നു **പണ്ഡിത രമാബായ്** (23 ഏപ്രിൽ 1858 – 5 ഏപ്രിൽ 1922). ഭാഷകളിലും ഹിന്ദുമതഗ്രന്ഥങ്ങളിലുമുള്ള പരിജ്ഞാനത്തെ ബഹുമാനിച്ച് 1878-ൽ കൽക്കട്ട സർവകലാശാലയിലെ അദ്ധ്യാപകരാണ് *പണ്ഡിത* എന്ന വിശേഷണം നൽകിയത്.

## ആദ്യകാലജീവിതം
കർണാടകയിലെ മംഗലാപുരം ജില്ലയിൽ കാർക്കള താലൂക്കിൽ ഒരു ചിത്പവൻ ബ്രാഹ്മണകുടുംബത്തിലാണ് രമാബായ് ജനിച്ചത്. മറാഠിയായിരുന്നു ഇവരുടെ സംസാരഭാഷ. പിതാവ് അനന്ത് ശാസ്ത്രി ഡോംഗ്രെ, അന്നത്തെ വ്യവസ്ഥിതിക്കു വിഭിന്നമായി, സ്ത്രീകൾക്കും സംസ്കൃത പഠനവും വിദ്യാഭ്യാസവും ആവശ്യമാണെന്ന് വിശ്വസിച്ചിരുന്നു. സമൂഹത്തിന്റെ എതിർപ്പ് കൂട്ടാക്കാതെ രമാബായ്, മാതാവ് ലക്ഷ്മിബായ് എന്നിവരെ അദ്ദേഹം സംസ്കൃതവും പുരാണങ്ങളും പഠിപ്പിച്ചു. സംസ്കൃതം കൂടാതെ മറാഠി, കാനറീസ്, ബംഗാളി, ഹിന്ദുസ്ഥാനി എന്നീ ഭാഷകളും രമാബായ് അഭ്യസിച്ചു. മാതാപിതാക്കളുടെ നിര്യാണശേഷം രമാബായിയും സഹോദരനും, രണ്ടായിരത്തോളം മൈൽ ദൂരം കാൽനടയായി സഞ്ചരിച്ച ശേഷം കൽക്കട്ടയിലെത്തി. *പണ്ഡിത*, *സരസ്വതി* എന്നീ വിശേഷണങ്ങൾ രമാബായിക്ക് സമ്മാനിച്ചത് കൽക്കട്ടയിലെ പണ്ഡിതരാണ്. കേശബ് ചന്ദ്ര സെൻ ഇവർക്ക് വേദങ്ങൾ നൽകുകയും വായിക്കുവാൻ പ്രേരിപ്പിക്കുകയും ചെയ്യുകയുണ്ടായി.

1880 നവംബർ 13-ന് താഴ്ന്ന ജാതിക്കാരനായ ബാബു ബിപിൻ ബിഹാരി മേധാവി എന്ന ബംഗാളി അഭിഭാഷകനെ വിവാഹം ചെയ്തു. ഈ ബന്ധത്തിൽ മനോരമ എന്ന മകൾ ജനിച്ചു. 1882-ൽ ബാബു നിര്യാതനായി. തുടർന്ന് രമാബായി സ്കോളർഷിപ്പോടെ ബ്രിട്ടനിൽ പഠിക്കുവാൻ എത്തി. ഇക്കാലത്ത് അവർ ക്രിസ്തുമതം സ്വീകരിച്ചു. 

## സാമൂഹ്യരംഗത്ത്

ഇന്ത്യയിലെ സ്ത്രീകളുടെയും ബാലവിധവകളുടെയും ഉന്നമനത്തിനായി അമേരിക്കയിൽ 3 വർഷക്കാലം പ്രഭാഷണപരമ്പരകൾ നടത്തുകയും രമാബായ് ഫൗണ്ടേഷൻ സ്ഥാപിച്ച് 30,000 ഡോളർ സമാഹരിക്കുകയും ചെയ്തു. ഇവർ രചിച്ച *ഹൈ കാസ്റ്റ് ഹിന്ദു വിമൻ* എന്ന പുസ്തകത്തിന്റെ പതിനായിരത്തോളം പ്രതികൾ അമേരിക്കയിൽ വിറ്റഴിക്കപ്പെടുകയുണ്ടായി. 

1881-ൽ പൂനെയിൽ ആര്യ മഹിളാ സഭ സ്ഥാപിക്കുകയും ശൈശവവിവാഹം പോലുള്ള സാമൂഹിക അനാചാരങ്ങൾക്കെതിരെ പ്രഭാഷണങ്ങൾ നടത്തുകയും ചെയ്തു.1889-ൽ ബാലവിധവകളുടെ പുനരധിവാസത്തിനായി പൂനെയിൽ മുക്തി മിഷൻ സ്ഥാപിച്ചു. 1900-ൽ മുക്തി മിഷനിൽ 1500 നിവാസികളും നൂറിലധികം കാലികളും ഉണ്ടായിരുന്നു. വിധവകൾ, അനാഥർ, അന്ധർ തുടങ്ങിയവർക്കായി *ദി പണ്ഡിത രമാബായ് മുക്തി മിഷൻ* ഇന്നും പ്രവർത്തനം തുടരുന്നു. 

1922 ഏപ്രിൽ 5-ന് നിര്യാതയായി.

## ബഹുമതികൾ

1919-ൽ ബ്രിട്ടീഷ് സർക്കാർ *കൈസർ-ഇ-ഹിന്ദ്* ബഹുമതി നൽകി ആദരിച്ചു. 1989 ഒക്റ്റോബർ 26-ന് രമാബായിയുടെ സ്മരണാർഥം ഭാരതസർക്കാർ തപാൽ സ്റ്റാമ്പ് പുറത്തിറക്കി. 

## പുറത്തേക്കുള്ള കണ്ണികൾ
*ജീവന്മാർഗ്.കോം - പണ്ഡിത രമാബായ്- ഫൗണ്ടർ ഓഫ് മുക്തി മിഷൻ 
*പണ്ഡിത രമാബായ് - മേക്കിംഗ് ഓഫ് എ സോഷ്യൽ ആന്റ്രപ്രന്യുർ
*സൗത്ത് ഏഷ്യൻ അമേരിക്കൻ ഡിജിറ്റൽ ആർക്കൈവ്
*സ്റ്റോറി ഓഫ് രമാബായ് 

## അവലംബം

വർഗ്ഗം:ഇന്ത്യയിലെ സാമൂഹ്യപ്രവർത്തകർ
ജൂലിയ ബട്ടർഫ്ലൈ ഹിൽ

അമേരിക്കയിലെ ഒരു സാമൂഹ്യ-പരിസ്ഥിതപ്രവർത്തകയാണ് **ജൂലിയ ബട്ടർഫ്ലൈ ഹിൽ**. കാലിഫോർണിയയിലെ 1500 വർഷം പ്രായമുള്ള, 55 മീറ്റർ ഉയരമുള്ള  ഒരു റെഡ്‌വുഡ് മരത്തിനു മുകളിൽ 738 ദിവസം ജീവിച്ചതാണ് ജൂലിയയെ ഏറെ പ്രശസ്തയാക്കിയത്. മരം മുറിക്കുന്നതിൽ നിന്നും അതിനെ രക്ഷിക്കാനായാണ് ജൂലിയ അതിനു മുകളിൽ താമസിച്ചത്. ജൂലിയ ഒരു സമ്പൂർണ്ണ സസ്യാഹാരിയാണ്. ആ സ്ഥലങ്ങളിലെ മരം മുറിക്കില്ലെന്ന് മരം മുറിക്കുന്ന കമ്പനി ഉറപ്പു നൽകിയതിനു ശേഷമാണ് ജൂലിയ 738 ദിവസത്തിനു ശേഷം താഴെ ഇറങ്ങിയത്.

## അവലംബം

## പുറത്തേക്കുള്ള കണ്ണികൾ
* http://thesunmagazine.org/issues/436/the_butterfly_effect 

വർഗ്ഗം:സസ്യാഹാരികൾ
വർഗ്ഗം:പരിസ്ഥിതിപ്രവർത്തകർ
വർഗ്ഗം:1974-ൽ ജനിച്ചവർ
വർഗ്ഗം:അമേരിക്കൻ പരിസ്ഥിതി പ്രവർത്തകർ
പൊന്നാങ്കണ്ണി

അമരാന്തേസീ കുടുംബത്തിലെ ഒരു ചെറുസസ്യമാണ് **പൊന്നങ്ങാണി** അഥവാ **പൊന്നങ്കണ്ണി**. കൊഴുപ്പച്ചീര എന്നും ഈ ചെടി അറിയപ്പെടുന്നു. . അക്വേറിയത്തിൽ ഉപയോഗിക്കാറുണ്ട്. ഇതിന്റെ ഇലകൾ കറിക്കായി ഉപയോഗിക്കുന്നു.

## അവലംബം

## പുറത്തേക്കുള്ള കണ്ണികൾ
* PROTAbase on ''Alternanthera sessilis''
* Pacific Islands flora at risk 
* Federal Noxious Weeds
* Herbal use
* 
* 

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:ഭക്ഷ്യയോഗ്യമായ ഇലകൾ ഉള്ള സസ്യങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ഇലക്കറികൾ
വർഗ്ഗം:ആൾട്ടർനാന്തെര
വർഗ്ഗം:കേരളത്തിലെ സസ്യജാലം
സി.എം.എസ്. ചന്തേര

നാടൻകലാ ഗവേഷകനും ഗ്രന്ഥകാരനും കവിയും അദ്ധ്യാപകനുമായിരുന്നു **സി.എം.എസ്. ചന്തേര** (1933 - ഓഗസ്റ്റ് 26 2012 ). നാടൻകലാ ഗവേഷണരംഗത്തെ സേവനങ്ങളെ മുൻനിർത്തി 1998-ൽ കേന്ദ്ര സാംസ്കാരിക വകുപ്പ് സീനിയർ ഫെലോഷിപ്പും, 1987-ൽ കേരള ഫോക്‌ലോർ അക്കാദമി പ്രശസ്തിപത്രവും നൽകി ആദരിച്ചിട്ടുണ്ട്.
## ജീവിതരേഖ
കാസർകോട് ജില്ലയിലെ പിലിക്കോട് പഞ്ചായത്തിലെ ചന്തേര മടിയൻ തറവാട്ടിൽ 1933-ൽ സംസ്‌കൃത പണ്ഡിതനായ മങ്കത്തിൽ കുഞ്ഞമ്പു എഴുത്തച്ഛന്റെയും മടിയൻ അക്കുവമ്മയുടെയും മകനായി ജനിച്ചു. ഉദിനൂർ സെൻട്രൽ സ്കൂൾ, നീലേശ്വരം രാജാസ് ഹൈസ്കൂൾ എന്നിവിടങ്ങളിൽ പ്രാഥമിക വിദ്യാഭ്യാസം പൂർത്തിയാക്കിയ ശേഷം ഗുരുവായൂർ പാവറട്ടി സംസ്കൃത കോളെജിൽനിന്നു വിദ്വാൻ ബിരുദം കരസ്ഥമാക്കി. കോൺഗ്രസിലും പിന്നീട് സോഷ്യലിസ്റ്റ് പാർട്ടിയിലും പ്രവർത്തിച്ചു. വിമോചന സമര കാലഘട്ടത്തിൽ സോഷ്യലിസ്റ്റ് പാർട്ടിയുടെ കേരള സ്വാതന്ത്ര്യവിദ്യാർഥി സംഘടനയുടെ സംസ്ഥാന അധ്യക്ഷനായിരുന്നു. കണ്ണൂർ ജില്ലയിലെ കരിവെളളൂർ ഗവൺമെന്റ് ഹൈസ്‌കൂളിൽ 1960-ൽ അദ്ധ്യാപകജീവതം ആരംഭിച്ചു. പിന്നീട്‌ ചിറക്കൽ രാജാസ്‌ ഹൈസ്‌കൂളിൽ ഭാഷാദ്ധ്യാപകനായി മുപ്പത്‌ വർഷക്കാലം പ്രവർത്തിച്ചു. ചിറക്കൽ രാജാസ് ഹൈസ്‌കൂളിൽ അദ്ധ്യാപകനായിരിക്കെ 1987-ൽ അദ്ധ്യാപക അവാർഡിലെ അനീതിയെക്കുറിച്ച് പത്രങ്ങളിൽ ലേഖനമെഴുതി. ഇതിനെ തുടർന്ന് സ്‌കൂളിൽനിന്ന് സസ്‌പെൻഡ് ചെയ്തു. പിന്നീട് ഒരു വർഷത്തിനു ശേഷം കോടതി വിധി പ്രകാരമാണു ജോലിയിൽ തിരിച്ചെത്തിയത്. നീലേശ്വരം രാജവംശത്തിന്റെ ഉത്ഭവം, ചിറക്കൽ രാജവംശ പരമ്പരകൾ എന്നിവയെക്കുറിച്ചും ലേഖനങ്ങൾ എഴുതിയിട്ടുണ്ട്.

അഴീക്കോടൻ വീട്ടിൽ വിമലയാണു ഭാര്യ. മാദ്ധ്യമ പ്രവർത്തകനും നാടൻ കലാ ഗവേഷകനുമായ സഞ്ജീവൻ അഴീക്കോട് ഏക മകൻ .

തെയ്യം തിറകളുടെ പശ്ചാത്തലത്തിൽ മലയാളത്തിലാദ്യമായി സത്യക്കല്ല് എന്നപേരിൽ നോവലെഴുതിയത് സി.എം.എസ്. ചന്തേരയാണു്. കളിയാട്ടം, കണ്ണകിയും ചീർമക്കാവും, പൂരക്കളി എന്നീ ഗ്രന്ഥങ്ങളും രചിച്ചിട്ടുണ്ട്. 1984-ൽ കേസരി വാരിക നടത്തിയ നോവൽ രചനാ മത്സരത്തിൽ ചന്തേരയുടെ *ആലയകാണ്ഡം* എന്ന ആത്മകഥാംശം അടങ്ങിയ നോവലിന് ഒന്നാം സമ്മാനം ലഭിച്ചിട്ടുണ്ട് .

2012 ഓഗസ്റ്റ് 26-നു ഞായറാഴ്ച രാവിലെ 11-മണിയോടെ അഴീക്കോട് അക്ലിയത്ത് ശിവക്ഷേത്രത്തിന് സമീപത്തെ *വരപ്രസാദത്തിൽ* വെച്ച് അന്തരിച്ചു .
## ഗ്രന്ഥങ്ങൾ
*പൂരക്കളി
*അത്യുത്തരകേരളത്തിന്റെ അജ്ഞാത ചരിത്രം
* മഞ്ഞാസുരമർദനം (കവിത)
* ആലയകാണ്ഡം (നോവൽ) 
* സത്യകല്ല് (നോവലുകൾ) 
* ചെറുശ്ശേരിയുടെ ചമ്പുഗദ്യം 
* തെയ്യത്തിന്റെ ആദിരൂപം 
* കണ്ണകിയും ചീർമക്കാവും 
* ശാക്തേയക്കാവുകൾ 
* വടക്കെ മലബാറിലെ പാട്ടുത്സവം
*വെളിച്ചത്തിലേക്ക് (നാടകം)
*ത്യാഗവേദി (നാടകം)
*ദേവീദർശനം (നാടകം)

## അവലംബം

വർഗ്ഗം:1933-ൽ ജനിച്ചവർ
വർഗ്ഗം: 2012-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:ഓഗസ്റ്റ് 26-ന് മരിച്ചവർ

വർഗ്ഗം:കേരളത്തിലെ നാടോടിവിജ്ഞാനികൾ
വർഗ്ഗം:കാസർഗോഡ് ജില്ലയിൽ ജനിച്ചവർ